Усмон Азим. Бировнинг умри (ҳикоя) | www.ziyouz.uz\nБош саҳифа Ўзбек насри онлайн антологиясиУсмон Азим (1950)Усмон Азим. Бировнинг умри (ҳикоя)\nЧаганада ғаройиб одамлар кўп. Аммо Панжи полвон ғаройибларнинг ҳам ғаройиби. Масалан, байрамларда марказдаги ягона кўчадан қулфу яшил кийиниб, алвон туғлар кўтарганча, жамоа-жамоага бўлиниб, аскарларга хос сафларга тизилган бахтиёр намойишчиларнинг хуррам кайфиятларига мос тушмаган ишлар қилади. Яъни, тахтадан муваққат ясалган минбарда Москвадаги раҳбарларга тақлид қилиб, қаддини ғоз тутганича, долзарб шиорларни сидқидилдан ҳайқириб ўтаётган одамларга шляпасини виқор билан силкитаётган райқўм котибининг нақ қаршисига — кўчанинг нариги бетига туриб олади-да, ўзича ўйлаган хайрли ишини бажаришга киришади.\n— Пулини сандиқда чиритаётган Чагананинг бойлари! Топганини кўчага сочадиган марду майдон ҳотамтойлар! Чўнтагидаги пулни хотинидан ҳам яхши кўрадиган азиз қуримсоқлар! Бошимизда соябон бўлиб турган райқўму ижроқўмнинг халқпарвар ходимлари! Билиб қўйинглар, беш бармоқ тенг эмас! Сиз байрамда кайфу сафо этаяпсиз, аммо кимнингдир уйида нони ҳам йўқ. Сиз байроқ кўтариб, ҳайқириб юрибсиз — кимдир қизига калиш ҳам олиб беролмайди. Саховатли бўлинглар! Ҳиммат кўрсатинглар! Ҳамма топганича… Мана, Панжи полвондан икки юз сўм!..\nУ қўлидаги иккита юз сўмликни боши узра кўз-кўз қиладида, сўнг қўлидаги қизил алвонга ўралган қутичанинг тирқишига тиқади. Намойишчиларнинг мустаҳкам сафида парокандалик пайдо бўлади, кимдир анграйиб тўхтайди, кимдир унга урилади, кимнингдир оёғини кимдир босади, кимнингдир туфлиси тушиб қолади, у туфлисини топгани сафларни ёриб орқага ҳаражат қилади… Қаторлар бузилади, шиорлар бесаранжом қалқийди, қизил байроқ райқўм котибининг юрагига қўрқинч солиб, таҳликали эгилади. Аммо котиб, ҳар қандай вазиятда ҳам ўзини йўқотиб қўймайдиган давлат кишиларига хос бамайлихотирлик билан меҳнаткаш халқни қутлашда давом этади — фақат энди шляпасини инструктор Мингтўраевга тутқазади, шляпасиз қўли бир қанот қушнинг қанотидай ҳавода ажабтовур манзара ясаб силкинади. Полвоннинг чақириқлари эса авжга чиқади. Аралаш-қуралашган намойиш уялинқираб оқишда давом этади.\n— Чаганада саховат нима қилсин!—ҳайқиради Панжи полвон. Унинг кенг кўкрагидан завқ билан отилиб чиқаётган забардаст овози микрофонда ўзича нималарнидир сайраётган маданият бўлими бошлиғи Саломатовнинг овозчасини намойишчиларнинг қулоғига етказмасдан, ҳаводаёқ парчалаб ташлайди.\n— Ўтаверинглар!.. Ўтаверинглар! Барибир Чаганани хасисларнинг юртига айланти-риб қўёлмайсизлар! Панжи Полвон ўлмаган экан…\nЭнди одамлар чидаб туролмайди. Биринчи бўлиб Фурқатов домла Полвон тарафга юради. Либослари тоза — худди ҳозир Париждан келгандай. Юришида меъёрдан ошиқроқ виқор бор. Фурқатов аллақандай таъзимга ўхшаш ҳаракат билан Полвоннинг эҳсон қутисига қўл чўзади. Аммо бу чаганашумул воқеанинг ташкилотчиси домланинг хайру садақасини бутун кўчага эълон қилмаса кўнгли тинчимайди.\n— Одамлар! Кўриб қўйинглар! Фурқатов домладан йигирма беш сўм!.. Пулдорларни ўлдирдингиз! Яшанг, домла!\nДомла таъзимга ўхшаган ҳаракатини яна виқор билан бажо этади-да, шиорлару туғларини кўтарганча сочилиб қолган жамоасига қўшилади. Энди Панжи Полвоннинг ўйиб-ўйиб олаётган масхарали ҳайқириқларига чаганаликлар чидаб туролмайдилар. Одамлар Полвоннинг қутисини тўлдиришга, бу атрофда бирорта ҳам бечора қолдирмасликка қатъий бел боғлашади: бирин-кетин намойишдан узилиб чиқа бошлайдилар…\n— Ҳасан сартарошдан беш сўм! Умар газчидан уч сўм! Дўхтирдан ўн беш сўм… Полвон хасислик занжирларидан озод бўлган ҳамшаҳарларининг исму шарифларию, лақабларини илҳом билан жаранглатиб тураверади. Унинг атрофида одамлар борган сари кўпаяётганини кўриб турган райқўм котиби сўнгги чорани қўллашдан бошқа илож қолмаганини доно раҳбарларга хос ҳушёрлик билан пайқайди. У милиса бошлиғини чақириб, Полвонни кўчадан бадарға этмоқни буюради, деб ўйлаган ўқувчилар худди шу ерда катта хатога йўл қўядилар. Чунки, Чагана милисасининг жами жанговар таркиби ҳам Панжи Полвондай давраларни бойлаган номдорга бас келолмаслигини котиб яхши билади. Яна… Котиб бўла туриб эл-юрт олдида хасислик қилиш сал… уятлими-эй! Котиб чўнтагини ковлаштириб, инструктор Мингтўраевга ниманидир чўзганини ҳамма кўради. Аммо чаганаликлар одобли халқ — сезишганини ҳатто кўз қири билан ҳам билдиришмайди. Мингтўраев пленумларда кўрсатадиган енгилу чаққон юришини му-каммал намоён қ\nилиб, бироз букилганича Полвоннинг қаршисида пайдо бўлади. Сирли жилмайиб, полвонга пинҳон гапи борлигини билдиради. Полвон пакана инструкторнинг оғзига қийналиб энгашади. Сўнг тавозе билан қутичани тутади. Мингтўраев қутичага пул ташлайди-да, минбарда қўл силкитишни ҳам унутиб, уларни кузатиб турган котибдан имо кутганича туриб қолади. Котиб инструкторнинг буйруққа иштиёқманд нигоҳини бежавоб қолдириб, қўлини мушт қилганича Полвонга қараб ёлғондакам пўписа қилади. Полвон озроқ эркаланиб, қўлини кўксига қўяди-да, кечирим сўраган бўлади…\nНамойишдан кейин Полвон уч киши гувоҳлигида қутини очади. Пулларни санатади. Акт туздиради. Сўнг қўйнидан икки буклоқлик қоғозни олиб, ўзича тузган бечораҳол оилалар рўйхатини уларга кўрсатади. Демократияга амал этиб, бошқаларнинг таклифларини ҳам инобатга олиб, ўзгартиришлар киргизади… Сўнг пулни тарқатишга жўнайдилар…\nПолвоннинг бундан ҳам бошқа антиқа одатлари бор. Хўш… Тўйда кураш бўляпти, дейлик. Қорамурутнинг полвонлари давранинг бир четида атайлаб қунишиб ўтиришганини ҳам тасаввур қилинг. Чаганаликларнинг «калиш-палиш» полвончалари ўйин кўрсатяпти. Навбат «улоқ» полвонларга текканда қорамурутликларнинг бири ўйнаб чиқади-да, чаганаликни олгандан ташлайди. Бироқ дунё ҳали чаганаликни беҳимоя этиб қўйгани йўқ! Бўз болалардан бири ҳовлиқмасдан бориб, баковулларнинг олдига тиз чўкади. Дуо олиб, майдон айланади. Уч қафас олмасдан рақибининг елкасини ерга теккизади. Кураш шундай давом этаверади — гоҳ у ғолиб, гоҳ бу… Охири Панжи Полвон қорамурутликларнинг «ҳўкиз кўтарган» паҳлавони билан обрў талашгани Алининг майдонига чиқади… Иккови ҳам даврани босиқ айланадилар. Бир неча бор қўлларини силкитиб, бир-бирларига яқинлашадилар-да, яна ажралиб, жонлари танларига сиғмагандай ўйноқлаб кетадилар. Панжи полвон югуриб келиб, халқнинг қаршисига тиз чўкади. Халқ гувиллаб дуо бе\nради. Паҳлавонлар бир-бирига усул ишлатолмай уч-тўрт бор ёқа ушлашадилар. Бирдан халқ полвонларга қўшилиб, вужудларидаги зўриқаётган ғайратни бўғзиларда ушлаганча тош қотади.\n— Ё Али!..\nХалқнинг кўксидаги кувонч гурроси ҳавога минглаб кабутарлардай учади. Панжи ўзини осмонга отади. Ўйноқлаганича давра айланиб қувончини ҳаммага улашади. Мағлуб йиқилган жойидан оҳиста туради. Ғолибнинг қувонч рақсига алам билан қарайди. Шунда Панжи бирдан ҳовридан тушиб, унинг ёнига самимий бир жилмайиш билан келади. Қучоқлайди.\nКечқурун қорамурутлик полвонлар Панжининг уйида меҳмон бўладилар.\nЧаганаликлар ғолиб чиқишни яхши кўришади. Баъзан қорамурутликларнинг полвони Ҳазрати Али унга ҳам пир эканлигини кўрсатиб қўяди. Давра сув сепгандай жимиб қолади. Баковуллар ғарибсиниб бир-бирлари билан кўз уриштириб оладилар. Томошабинлардан бири алам билан: «Ҳаром!» деб бақиради. Бирдан ҳамма қорамурутлик полвон ҳалол курашда енгмаганига бир зумда ишонади. Баковуллардан бири Панжининг елкасидаги хас-хашакни билдирмай қоқиб ташлар экан, бошқатдан курашиш ло-зимлигига ишора қилади… Шунда Панжи полвон ноҳақлик бўлаётганидан ўксиниб ўтирган қорамурутликларнинг тўдасига боради-да, рақибининг қўлидан ушлаб давранинг ўртасига бошлаб чиқади.\n— Халойиқ!— дейди у овозидаги аламни босолмай.— Мард бўлайлик. Бу йигит мени урди… Ҳақини беринглар!..\nЭнди рақиби Панжини қучоқлаб даст кўтаради…\nКечқурун қорамурутликлар қўярда қўймай қишлоқларига Панжини олиб кетадилар.\nПолвоннинг яна бир қизиқ одати бор. У Чагананинг теварагидаги ёзда жизғанак куйиб ётадиган тепаликларга ниҳол ўтқазишни яхши кўради. Баҳорда ниҳолни эккач, атрофини сим тўр билан ўрайди. Сўнг ёз бўйи сув ташийди. Баъзиларининг ёнига бочка «қўйиб, сувга тўлдиради. Керагида жўмрагини бурайди… Ниҳолларнинг яйраганини кўрсангиз! Биз шундаймиз, ўртоқ офтоб! Куйдираверинг! Оловингизни тўкаверинг! Ҳали осмонга етамиз! Чаганага келганларнинг оғзи очилиб, юмилмасдан қолади!.. Полвон роҳат қилади…\nЧойхоналарда одамлар ниҳолларни сўрашади: «Қалай, яхшими?» деб. Худди касал болаларни сўрашгандай. Полвон ниҳолларини мақтай-мақтай сўзлайди. Одамлар қувонадилар…\nБу гаплар Полвон Чаганада қандай умргузаронлик этгани ҳақида…\nПолвон бошқа жойларда ҳам бўлган. Масалан, Тошкентда, институтда икки йил ўқиган. Яшай олмаган. Бунинг устига Дилором деган яхши кўрган қизини ота-онаси бошқага узатиб юборишгач, «ҳайт» дегану қишлоққа қайтиб келаверган. Ёш экан-да, чидай олмаган. Асли қизнинг уйидагилари ҳам кўп норози эмас эдилар, фақат Панжибой шаҳарда қолсин, одам бўлсин, дейишди. Ўйлаб кўрилса, бечоралар ёмонлик раво кўришмаган эканлар. Аммо Полвон қандай қилиб шаҳарларда яшасин! Хайр, шаҳар! Алвидо, шаҳарни суйгучи муҳаббат! Хуш қолинглар, жўралар! Минг афсус, дипломни сақлашга сандиқ сотиб олмайдиган бўлдик…\nШундан буён Полвон воҳадан нарига чиққани йўқ. Тўйларга боради. Елкаси, айниқса, кейинги йилларда, ер кўрмади ҳисоб. Панжи полвон деса, даврага қадам босган вилоят одами борки, номини ҳурмат билан тилга олади. Полвонлар ўтиришларда тўрга ўтказишади. Салт қолгани йўқ: тагида машина, табласида от… Яна нима керак?\nҲамманинг ҳам сўз ўтадиган жўраси бўлади. Чори кассир Полвоннинг яккаю ягона сўзи ўтар дўсти. Аммо, айнан шу дўсти— Чори қурғур Полвонни йўлдан урди. «Юр, Тошкентни бир айланиб келайлик… Дунё кўрмасдан, даврани ҳўкиздай айланавериб, ўлиб кетганингни билмай қоласан… Юр!.. Қаригандан кейин…»\nЧори у ёққа ўтди, бу ёққа ўтди, бирпасда меҳмонхонадан жой ундирди. Уч хонали — иккита алоҳида ётоқхона, меҳмонхона, ерда чўғдай гиламлар, рангли телевизор, музхона; бежирим, шифтларгача туташ шкафлар; юмшоқ диванлару оромижон крес-лолар…\n— Хўш,— деди Полвон теваракка разм соларкан,—энди бу ерда нима қиламиз, Хазинабон?\n— Кураш тушамиз,— деб ҳиринглади Чори кассир худди ўз уйига келгандай, нарсаларини шкафларнинг сонсиз қутиларига бемалол жойлаштираркан.— Бу шаҳри азимда кураш тушадиган нарса кўп, полвонларнинг ғофили! Ҳозир ваннага тушиб, йўлни ҳордиғини чиқарамиз, кейин тўйиб ухлаймиз, кейин… Кейин гап кўп, нодонларнинг полвони!— У яна кулди. Кайфиятида келажак курашларнинг шавқи, ҳузурбахш ороми, соғинилган лаззат…\nПолвон қандай кураш тушса, бошқа ишларни ҳам шундай дўндириб бажаради. Айниқса, оппоқ чойшабларга ўралган юмшоқ ўринда Афсар девдай қотиб ухлаб қолади.\nУ кўзини очганда, меҳмонхонада чироқлар чарақлаб ёнган, телевизорда қарсу қурс контсерт борар, Чори хазиначи қарсак чалар, кимдир бармоқларини қирсиллатиб ўйнар эди…\n— Хазиначи!—деб ётган жойидан бақирди Полвон.— Нима қиляпсан, укағар? Момонгни арвоҳини ўйнатяпсанми?\n— Ғафлат уйқусидан бошингни кўтар, полвонларнинг уйқу кўрмагани! Париларнинг подшоҳини ўйнатяпман!\nХазиначининг қарсаги яна авжланди, ётоқхонанинг очиқ эшигидан бир нозанин мусиқа муқомида белларини биланглатиб, ажойиб жилвалар этиб, «лип» этиб ўтди. Полвон туриб кийинди, ойнага қараб қўллари билан юзидан уйқу асоратини сидириб ташлади-да, нариги хонага чиқди. Хазиначи креслода жон бериб қарсак чалар; ҳарир мовий кўйлакли, елкасию қўллари яланғоч бир ҳуру ғилмон ўртада турган столни айланиб, нозу карашмалар билан рақсга тушар эди. Столнинг устида ҳар хил ичимликлар, газак босди овқатлар, тансиқ таомлар, яна аллақандай, полвон номини билмайдиган неъматлар… Қизнинг юзи оппоқ, ёноқлари қирмизи: ҳақиқатан ҳам осмондан тушган париларга менгзар — қишлоқда яшайвериб, чарчаган бу икки дўстга жаннат фароғатидан бир шингил намойиш этгани ерга тушгандай эди. Қиз минг турфа ноз билан Хазиначининг қаршисида унга жонини фидо этмоқчидай, куй мавжида ўртаниб тўхтади. Қўлларининг нафис ҳаракатлари билан ишқ ўтида куйиб кетганини изҳор қилди. Бу ёнишнинг ягона сабабкори Ха\nзиначи эканлигини ҳам яширмади. Чори «дўст» деб кўксига урганича, чўнтагидан уч-тўрт қизил червонни олиб, қизнинг йўқ ёқасидан пастга — кўйлак деб аталган либосни тутиб турган икки баландликнинг ўртасига тиқди. Ҳаяжонланиб: «Вой, дод!» деди-да, столдаги ним ярим коняк шишасидан пиёлаларга тўлғазди.\n— Панжи! Бйр ўйнайлик, дўстим! Ўзинг ўзингни овутмасанг, бу дунёйи азобда ҳеч кимнинг сен билан иши йўқ… Ол! Полвонларнинг маишат кўрмагани, ол!..\nПолвон бир пиёла ичимликни бир ташлашда ютди. Энди қиз ўзига қараб ишва қилаётганини кўрди. Унинг оппоқ юзи хатарли тарзда Полвонга яқин келган; кумуш елкалари, рақсга монанд сўлқиллаб титраётган билаклари юракнинг тўридан ақлга бўйсунмас бир шиддатни қўзғаб келар эди.\n— Полвон! Пулинг йўқми!— қичқирди Хазиначи.\nПанжининг қўлида пул кўриниши билан қиз чаққонлик билан уни илиб кетди, сўнг шарақлаб кулди-да, рақс тушишдан тўхтаб, ўзини диванга ташлади.\n— Ака,— деди у Полвонга ҳансираганича,— менга ҳам қуйинг… Уф!..\nПолвон нозланиб, эркаланиб чарчаган бу гўзал мавжудотдан кўзини узолмасдан пиёлага коняк куйиб узатди. Қиз пиёлани мунтазир этганича, бееътибор ҳаракат билан аввал кўкраклари орасидаги пулни олди, қўлидагиларига қўшиб, диванда ётган бежирим сумкачасига жойлади, сўнг вужудига сингиб кетган навозиш билан Полвон қаршисига келди-да, пиёлага қўл узатди ва айни шу пайтда унга биринчи бор астойдил назар ташлади.Унинг назарини қайноқ иштиёқ билан тутган йигитнинг кўзлари ногаҳон қизда кутилмаган ўзгариш юз берганини пайқади. Қизнинг нигоҳида аввал ҳайрат, кейин қувонч, сўнг сўлиш жилвалари тез-тез алмашиб, беҳоллик ичида қотди, У пиёлани оҳиста столга қўйди-да, нохос боши айлангандай пешонасига қўлини босди, тўсатдан шапалоқ еган каби юзини секин ҳаракат билан силади, кейин шу кўйи гандираклаб диванга чўкди. Бетлари ҳамон кафтлари орасида — қайлардандир учиб келган ғусса кўзларини тўлдирган эди. Полвондан нигоҳини узолмас, гўё Панжибой дунёдаги энг ҳуркак қушу —\nбир зум назоратдан четда қолса, улкан гавдасини лопиллаб кўтаргани-ча, борса келмас маконлар сари очиқ деразадан учиб кетадигандай… Қизнинг қараши аста-аста ўзгариб, беҳол ғусса ўрнини соғинчу армон, йиллаб кўришмаган ошиқлар орасида бўладиган бегоналигу бетоқатлик эгаллади. У сумкачасини очиб, дастрўмол олди-да, кўзларига босди… Бир фасл жисмини ногаҳон забт этган ғуссаси билан курашганича қолди.\n— Асад ака…—деди у бутун вужуди билан хўрсиниб,— учрашган жойимизни қаранг…\nҲеч нарса тушунмаган Хазиначи Полвонга қаради. Бу ўзгаришдан гарангсираган Полвон лол эди. Қиз эса шахт ила ўрнида турди-да, Чори хазиначининг қаршисига чўк тушди.\n— Жон ака!—деди у ёлвориб.— Бола-чақаларингизни яхшилигини кўринг! Мени Асад акам билан холи қолдиринг. Сизга… Топиб бераман…\nҚиз жавоб кутмай, телефон дастагини олди-да, ғайрат билан рақам тера кетди.\n— Нафис! Бугун уйингда ким бор? Бўшмисан? Яхшилаб қулоқ сол, жоним… Ҳозир бир одам боради. Хавотир олма, синалган акаларимизлар… Айтганинг бўлади… Минг раҳмат, Нафисичка!\nСўнг шу шиддатда бир парчақоғозга нималарнидир ёзди-да, Чори хазиначига тутди.\n— Мана шу адресга борасиз… Менинг уйимнинг олдида…\nУ довдираб қолган Хазиначини қўлтиқлаб олди-да, эшиккача бошлаб борди:\n— Ака! Кечирасиз энди…\n— Ие! Бизни ҳайдайсизми, париларнинг ғазабкори?—деди ўзини ўнглаб олиш ҳаракатида Чорибой.\n— Илтимос қиляпман, акажон! Нафиса кайфингизни чоғ қилади, хавотир олманг!.. Хазиначи дўстига кўз қисди:\n-— Худо омадингизни берди, Полвонларнинг бахти чопгани! Полвон ҳазилга ҳазил улай олмади. Негадир:\n— Буниям олиб кет!—деди қизариб.\nҚиз бирпасда серҳаракатлигини йўқотиб, эшикнинг олдида қотиб қолди.\n— Асад ака…— деди овози қалтираб.— Кейин… Сўкарсиз… Майлими?—унинг кўзлари яна ғамгусор илтижо билан боқди.\n— Энди муомилани яхшилаб, суҳбати жамшид қураверасиз, полвонларнинг мада-ният кўрмагани!—деди тиржайиб Хазиначи. Унга яна аъло кайфият қайтган эди.— Хайр!— у ҳамон Полвонга мутеларча тикилиб турган қизга, сўнг дўстига кўз қисди-да, чиқиб кетди.\nЎртага сукунат чўкди. Қиз ҳамон мутелик билан йигитга қараб турар, хонанинг ҳавоси титроққа тўлган, чироқ ҳайрон бир қиёфада зиё таратар эди. Полвон деразалардан кўчаларнинг шовқини бемалол бостириб кираётганини кўрди. Баҳайбат гавдаси билан шовқинни ҳуркитиб юриб борди-да, деразани беркитди. Телевизорнинг экрани ўчган… «Ким ўчирди?» ўйлади Полвон. У тушуниб бўлмайдиган бу шаҳарнинг аллақандай ўйинига қўшилиб қолганини, атрофида ҳеч қачон у билан кечмаган қандайдир воқеаларнинг шарпалари пайдо бўлганини билди.\n— Асад ака! — деди қиз.— Мени бундай ҳолда учратаман деб ўйламаган бўлсангиз керак?\nНима деяпти? Қанақа Асад? Нимага у бу телба хотинни олдида бузоққа ўхшаб анграйиб турибди?\n— Гап бундай… — ғижинди Полвон.— Бу энағар Хазиначи кўздан қолган. Қайси иштони йўқни кўрса, пари деб ёпишиб олади… Хўш… Яна сизга айтсам, бизга раҳматлик энамиз Қайнар момо Панжи деб исм қўйганлар, худога шукур…\nҚиз пириллаб юриб Полвоннинг ёнига келди. Икки қўлини кўксига қўйганича, куйиб-пишиб ёлворишга тушди.\n— Илтимос, мени худо қарғагани ҳам етар… Сиз ҳам… Жон Асад ака! Хоҳласангиз, оёқларингизга йиқиламан… Мени танимасликка ҳақингиз бор… Аммо бугун уришманг!\nПолвон қизнинг илтижолари юрагига тегаётганини, кечаётган воқеанинг ботин бир кучи уни ўз йўлига сола бошлаганини сезди…\n— Мен… Асадманми?.. — деди у зўрға жилмайиб.\n— Ҳа! Ҳа!.. Асад акамсиз! Менинг Асад акамсиз! Соғинишни билмаган, йўқлашни билмаган Асад акамсиз!\nҚиз энди ўзини унутиб, ёниб гапирарди. У гапидан тўхтаб, Полвоннинг кўзига қайғую қувонч, умиду ҳадик билан қаради. Кейин оҳиста юриб келди-да, Полвоннинг кўксига бош қўйди.\n— Асад ака… Асад ака…\nПолвон бирдан, қиз бу сўзларни такрорларкан, унга ўз ҳаётини, азобларини, соғинчларини, армонларини, ҳеч қачон ушалмайдиган умидларини, ногаҳоний бу учрашувнинг қувончларини сўзлаб бераётганини сезди ва ўзи ҳам Асад эканлигига ишонаётганини пайқади. У қизнинг икки елкасидан тутди-да, кўкрагидан ажратди. Кулди.\n— Хўш, — деди у қизнинг кўзига термилиб. — Бу, укағар Хазиначини қувиб юбординг…\nПолвон қизни сенлаганидан уялиб, гапини йўқотди. Қиз яна бошини унинг елкасига қўйди.\n— Сенлайверинг, Асад ака… Мен ҳаммасининг аввалгидай бўлишини хоҳлайман… Полвон бирдан ўзини эркин ҳис қилди.\n— Нима қиламиз энди? — сўради у жиддий, тарзда. — Сиз рақсга тушиб, мен яна қарсак чаламанми?\nҚиз қўлчасини «жим» дегандай Полвоннинг оғзигй қўйди.\n— Э, укағарди қизи-я! — деди йигит қизни эркалаган б,ўлиб… Қиз хурсанд бўлиб, маъюсгина жилмайди.\n— Эски гапларингизни йўқотмапсиз…\nПолвон борган сайин ўзининг Асад эканига ишона борарди. У бу қизни қачонлардир кўрганига, ҳамсуҳбат бўлганига, ҳатто… яхши кўрганига иқрор бўла бошлаганди…\n— Юр, — деди у кутилмаганда ғайрати қўзғаб, — хонага қамамай, шаҳрингни бизгаям кўрсат. Момағар Чори қочиб кетди. Кейин ресторанга кирамиз…\nУ танига ғайратини сиғдиролмай, стол устида турган ярим шиша конякни даст кўтарди-да, қултиллатиб юта кетди. Бўш шишани негадир диванга ирғитди. Бошини тебратиб роҳат қилдй. Қиз тутган бир бўлак мандаринни олмасдан:\n— Ўзинг е, — деди меҳри ийиб.\nШаҳарни меҳнаткаш халқ тарк этган, тунги кўнгил очиш ишқибозларию ажралишдан қўрқадигандай, бир-бирларини маҳкам ушлаб олган ,ошиқлар; тўп-тўп кезинган кечки таълим талабаларию милисалардан бўлак ҳеч ким йўқ. Улар «Инқилоб» хиёбонига элтадиган кўчага юрдилар. Шиша деворларидан нур оқаётган «Гуллар» дўконининг олдида қиз тўхтади.\n— Эсингиздами? — деди у, — Менга мана бу дўкондан гул олиб бермаганингиз?..\n— Аҳмоқ бола эдим-да, — «эслашга тушди» Полвон. — Ўзбек йигити қизига гул берса, ўрисча бўлиб кетади деб ўйлардим-да…\n— Жинни эдингиз…\nБирдан Полвон бу сўзни кимдан эшитганини, кимга гул олиб бермаганини эслаб, донг қотиб қолди… Товба! Худоё товба! Ахир, бу сўзларни… Дилором айтарди-ку! Ахир Дилоромга гул олиб бермаган эди-ку! Қудратингдан! Бу не сир?\n— Асад ака…\nПолвон қизнинг хотиралар туманида сузиб юрган овозидан ўзига келди.\n— Асад ака, — дерди қиз олис воқеани хотиралар ичидан тортиб чиқараётгандай, — эсингиздами, «Дон Жуан»га кирганимиз?.. Мана бу театрга кирганимизни айтаяпман… Ярмигача ўтириб…\n— Укағар Хазиначи «Дон Жуан»ни ярмини кўрган одамни ҳам маданиятсиз дейди-я…\nКулишди. Энди Полвон ўзининг Асад эканлигига аниқ ишонган: бу воқеаларни аслида қачонлардир Дилором билан бошдан кечирганини ҳис қилиб турса ҳам, ўша ҳаётни мана бу елкалари очиқ қиз билан ҳам яшаганига ишонар эди. Улар кечки шаҳарни сайр қилиб. юрарканлар, ҳар муюлишда, ҳар қадамда ўзларини қачонлардир боғлаб турган воқеаларнинг изларини топишар, кулишар, бир-бирларига суйканишар, ихтиёр кетган маҳаллари бир-бирларининг бағирларига ташланишар ва бу кечанинг ортида айрилиқ борлигини сезишиб, йиғлашар эди. Йўқ! Полвоннинг кўзидан ёш келгани йўқ. Биродарлар, дил деган сабил ёшсиз ҳам йиғлайверади…\nУлар айланиб яна меҳмонхона остонасига етиб келдилар.\n— Энди бу учрашувимизни ювмасак бўлмас, — деди Полвон, — Қани, бошла! Сенинг шаҳринг.\nҚиз унга меҳр тўла кўзлари билан қараб турарди.\n— Йўқ, — деди у, — энди хайрлашамиз…\n— Э… Гаранг қилма-да энди!.. Бўлмаса меҳмонхонага юр…\n— Асад ака… Ҳозир… Хайрлашамиз. Хўпми? — деди қиз ва Полвоннинг кайфияти бузилаётганини сезиб, эркалади: — Ўзимнинг Асад акам!..\n— Энди… Чой ичмасак, қандай бўларкан…\nҚиз Полвонга бутун вужудини бахш этиб термулганича, оппоқ, жажжи қўлчаларини чўзди:\n— Хайр… Хайр, Асад ака!\nУ йигитнинг баҳайбат кафтларида бармоқчаларини бироз ушлаб турди-да, бошини бир томонга хиёл энгаштириб, жилмайди:\nҚиз Марказий дўкон тарафга қараб жўнади. Полвон нима қиларини билмай, ҳасрат билан қараб турарди. Бирдан у қизнинг на телефони, на адресини олмаганини эслади.\n— Дилором! — деб бақирди у беихтиёр. Қиз ортига бурилмай, ер ости йўлига тушиб кетди…\nПолвон бу воқёанинг моҳиятини ҳам, ўзининг кимлигини ҳам ўйлашга қурби етмай узоқ турди. У ўзида катта ўзгаришлар кечганлигини, қишлоқдаги Панжидан фарқи борлигини англади. Шундан сўнг беихтиёр ресторанга қараб юрди.\nПоловон шовқинли нотаниш куйдан қулоғи битиб овқат еган бўлди. Офитсиант зўрға топиб келган яримтани икки бўлиб ютди. Бошида ғира-шира хушбахтлик шарпалари айлана бошлагач, рестораннинг созандалар ўтирган тарафига қараб хаёлга толди. Кейин бирдан нимадир эсига тушгандай бурилиб, ёнига қаради. Дераза тагидаги столда икки йигит икки қиз билан вақти чоғлиқ қилиб ўтиришарди. Полвон улардан кўзини олдию яна сачраниб қаради… Ў!.. Ана… Қачонлардир унинг бағрини хун этган Дило-ромхон кайф-сафо қиляптилар-ку! Ёнидаги ким? Эрларимикин ё ўйнашчалари? Полвон босиқлик билан ўрнидан турди. Хотиржамлик билан столларни айланиб ўтди-да, Дилоромларнинг қаршисига бориб, қизнинг кўзига тик қаради. Дилором унга бир разм солди-да, ҳеч нарса кўрмагандай суҳбатни давом эттирмоқчи бўлди. Аммо шу пайт йигитлардан бири Полвонга ўгирилди.\n— Бизда ишингиз борми? — деб сўради у, энсаси қотиб.\n— Сенда эмас… — Полвоннинг кўзи ҳамон Дилоромда эди.—Мана бу қизчада ишим бор.\n— Менда? — ажабсинди Дилором.\n— Ҳа, сенда… Танимай қолдингми?\n— Нима бало, мастмисиз? Ҳозир милиса чақираман. Дилоромнинг аччиғи чиққанди.\nАёлнинг ёнидаги йигит қўзғалди.\n— Жанжал чиқармоқчимисиз? — деди у беписанд оҳангда, заҳарханда тиржайиб.\n— Ўтир-э! Преслаб ташлайман!\nПолвон уни елкасидан бир босиб, жойига қайта ўтқазиб қўйди. Иккинчи йигит тавозе билан ўрнидан қўзғалди.\n— Ака, мен сизни таниб турибман. Чаганаликсиз… Юринг, коридорга чиқиб гаплашайлик… — у шундай деб қўлини кўксига қўйди.\nПолвон «Чагана» сўзини эшитгач, яна босиқ қадамлар билан юриб кийимхона олдига келиб тўхтади.\nЙигит одоб қоидаларини заррача ҳам бузмай, хуш жилмайганича, Полвонни қўлтиғидан олди:\n— Ака, — деди мулойимлик билан, — бир маишат қилгани келган эдик… Илтимос, энди бузманг… Пулигача тўлаб қўйганмиз;.. Сиз ўзимизни суйган Панжи полвонимизсиз…\n— Сенинг исминг нима? — сўради Полвон. Энди у жанговар қиёфасини йўқотган, сулҳ учун тайёр алфозда турарди.\n— Асад, — деди йигит ширинсухан ҳозиржавоблик билан.\nПолвон ҳайқириб юборганини ўзи ҳам сезмади. Кийимхона атрофида жимлик чўкди. Ҳамма томоша илинжида улар тарафга ўгирилди.\n— Асад… — деди йигит гуноҳи нимада эканлигини тушунмай жовдираганича. Полвон бир дақиқа йигитга оғир қараш қилиб турди-да, бурилиб ресторандан чиқиб кетди.\nПолвон уйғонганида Хазиначи ҳали қайтмаган эди. У стол устидаги маъдан сувни шишаси билан олди-да, креслога ястанганича хўплаб, кеча кечган воқеаларни бир-бир хаёлидан ўтказди. Сўнг Чаганани, ниҳолларини, табладаги отини, курашга тушаётган полвонларнинг ўйин кўрсатишларини, халқнинг ишқибозлик гаштида гоҳ тош қотиб, гоҳ гувиллашларини эслади ва ҳозир ўша дунёдан нақадар узоқда эканлигини сезди. Юрагига соғинч тўлқини урилиб, энтикди. Шунда бирдан кечаги воқеаларнинг маъносига етгандай бўлди.\nЁ қудратингдан! Нима ўйин кўрсатдинг? Ақлдан озган Панжибойга кўрим қилдинг-ку! Наҳотки, унга кечадан буён бировнинг умрини яшатаётган бўлсанг?..\nПолвон шишадаги сувдан яна бир ҳўплади. Аён! Кечадан буён бировнинг умрини яшаётгани аён!\nУ нарсаларини тез йиғиштириб, жомадонга солди-да, ташқарига чиқди. Такси олиб автобекатга борди. Узоққа кетадиган машиналарнинг шофёрлари уни дарҳол ўраб олишди.\n— Қаёққа? Чаганага? Э-ҳе… Ҳеч ким бормайди. Думалоққина бир шофёр ҳазил аралаш гап ташлади:\n— Минг берсангиз…\nПолвон индамасдан «Волга»нинг ўриндиғига ўзини ташлади…\n← Аввалги Аввалги Усмон Азим. Ғоз (ҳикоя)\nКейинги → Кейинги: Усмон Азим. Севги (ҳикоя)


Песков: Россиянинг Суриядаги операциялари Асад армиясининг ИШИД ва бошқа жангариларга қарши курашишига ёрдам беришга қаратилган\n01:56 / 02.10.2015\nРоссия террорчиларга қарши операцияларни фақатгина Сурия ҳудудида олиб бораётган бўлиб, унинг ҳаракат доираси кенгайиши ҳақидаги гап-сўзлар гипотетик характерга эга. Бу ҳақда Россия президенти матбуот котиби Дмитрий Песков журналистларга айтиб ўтган.\n"Биз бошиданоқ гап фақат Сурия ҳақида бормоқда, деб айтганмиз"\nХудди шундай ҳолат Бағдод билан содир бўлиши мумкинми, деган саволга “Бундай вазиятда хаёлий тасаввур ва кайфиятга асосланиб жавоббериш мумкин эмас”, деб жавоб қайтарган Песков.\nУнинг сўзларига қараганда Сурияда ИШИДга қарши олиб борилаётган антитеррор фронтига хали янги бир қатнашчидан чақириқ олингани йўқ.\nРоссия, Сурия, Эрон ва Ироқ Бағдодда ИШИДга қарши курашишни мувофиқлаштириш мақсадида ахборот маркази ташкил этган. Марказда Россия, Сурия, Эрон ва Ироқ бош штабларининг вакиллари ишлайди. Тузулманинг асосий вазифаси Яқин Шарқда ИШИДга қарши курашиш бўйича маълумотларни йиғиш, қайта ишлаш, умумлаштириш ва таҳлил қилишдан иборат бўлади. Ахборот марказига ушбу тўрт мамлакатнинг ҳарбий кучлари офицерлари уч ой муддат билан айланма асосида бошлиқ бўлишади. Келишувга мувофиқ биринчи уч ойликда ахборот марказига Ироқ томони бош бўлиб туради.


Газета СБХ / 2021 год / № 15 / Бухгалтерга ёрдам\n– Қўшимча ҳисобварақ-фактура қуйидаги ҳолларда расмийлаштирилади:\nҚўшимча ЭҲФ мазкур ҳолатлар рўй берган санада расмийлаштирилади ва тақдим этилади. Уни бир йиллик муддат доирасида, кафолат муддати белгиланган товарлар (хизматлар) бўйича эса – кафолат муддати доирасида расмийлаштириш мумкин (СК 257-м., Низом 40, 41-б.).\nҚўшимча ЭҲФ қуйидагиларни ўз ичига олиши лозим:\n● у қўшимча эканлиги тўғрисида белги;\n● қўшимча ЭҲФнинг тартиб рақами ва ёзиб берилган санаси;\n● тузатиш киритилаётган ЭҲФнинг рақами ва санаси;\n● Сонига (ҳажмига) ва нархларга тузатиш киритиш миқдори (ижобий ёки салбий), шунингдек етказиб беришнинг ҚҚСни ҳисобга олмаган ҳолдаги қиймати;\n● ҚҚС суммасига тузатиш киритиш миқдори (ижобий ёки салбий) (Низом 42-б.).\nМисол. Товарлар қайтарилганда қўшимча ЭҲФни тақдим этиш\nРеализация қлиш чоғида – 15 февралда бирламчи ЭҲФ тақдим этилган эди. Товарлар қайтарилган сана – 5 мартда қўшимча ЭҲФ расмийлаштирилиши керак. Қайтариш суммаси «–» белгиси билан акс эттирилади:\nТовар (хизмат)-ларнинг идентификация коди ва номи\nЖами қайтариш учун: тўрт миллион олти юз минг сўм\nМисол. Чегирма тақдим этилганда қўшимча ЭҲФ тақдим этиш\nМаҳсулотни юклаб жўнатиш чоғида дастлабки етказиб бериш суммасига (11 500 минг сўм) ҳисобварақ-фактура ёзиб берилади. Харидор чегирмани қўллаб тўловни амалга оширганда етказиб берувчи чегирма суммасига қўшимча ЭҲФни тақдим этади ва уни «–» белгиси билан кўрсатади. Яъни «Нархи» реквизитида у «– 50 000 сўм» (1 000 000 х 5%) деб кўрсатади.\nМаҳсулот турига чегирма\nЖами қайтариш учун: беш юз етмиш беш минг сўм\nЮқорида назарда тутилмаган қолган барча ҳолларда тузатилган ҳисобварақ-фактура тақдим этилади, айнан:\n● ҚҚС бўйича солиқ базаси хатоларни тузатиш натижасида ўзгартирилган тақдирда;\n● илгари ёзиб берилган ҳисобварақ-фактурага ўзгартиш ва (ёки) қўшимчалар киритиш зарур бўлганда (СК 257-м. 5-қ.).\nТузатилган ЭҲФ 5 йил – СКнинг 88-моддасига мувофиқ солиқ мажбурияти бўйича даъво қилиш муддати давомида расмийлаштирилади (СК 88-м., Низом 45-б.).\n● у тузатилган эканлиги тўғрисида белги;\n● тузатилган ЭҲФ тартиб рақами ва санаси. Улар тузатиш киритилаётган илгари расмийлаштирилган ЭҲФнинг рақами ва санаси билан бир хил бўлиши керак (Низом 46-б.).\nЭлектрон ҳужжатлар айланиши (ЭҲА) тизимида тузатиш киритилган ЭҲФни қандай тўғри расмийлаштириш керак\n1. «Тузатилган ҳисобварақ-фактура» ҳужжат шаклини танланг.\n2. Тузатилаётган – илгари расмийлаштирилган ҳисобварақ-фактура рақами ва санаси билан бир хил бўлган ҳисобварақ-фактура санаси ва рақамини кўрсатинг.\n3. Эски ҳисобварақ-фактуранинг ID-рақамини кўрсатинг. Бу – илгари сиз жўнатган, айни пайтда ўзингиз тузатиш киритаётган ҳисобварақ-фактурага ЭҲФ тизими томонидан берилган рақам. Уни сиз расмийлаштираётган тузатилган ҳисобварақ-фактурадан чиқмай туриб кўрсатиш учун параллель равишда my.soliq.uz порталидаги ЭҲФ тизимига киринг ва илгари жўнатилган, ўзингиз ўзгартириш киритаётган ҳисобварақ-фактурадаги ушбу ID-рақамни кўчириб олинг. ЭҲФ тизими унинг юқоридаги чап бурчагида ЭҲФнинг ID-рақамини кўрсатади (мисол учун: «ID: 5f1545a793c55e00014c8b8e»).\n4. Тузатилган ҳисобварақ-фактуранинг зарур кўрсаткичларини киритинг. Аслида эскиси ўрнига янги ҳисобварақ-фактурани тўлдириш керак.\n5. «Сақлаш ва жўнатиш» тугмачасини босинг. Тузатилган ҳисобварақ-фактурангиз муваффақиятли жўнатилиб, my.soliq.uz порталидаги ЭҲФ тизимида ҳисобварақ-фактуранинг юқоридаги чап бурчагида ««___» _______ 2020 йилдаги __-сон ЭҲФга тузатиш киритилган нусхаси» белгиси билан акс эттирилади;\n6. ЭҲФ тизими илгари ёзиб берилган хато ЭҲФни автоматик равишда бекор қилади.\nҚҚС бўйича солиқ базаси ўзгаришига олиб келган тузатишлар киритилган бўлса, тегишли давр учун ҚҚС бўйича қайта ҳисоб-китобни топширишингиз лозим. Контрагентингиз ҳам СК 257, 269-моддалари, Низомнинг 44, 46-бандлари нормаларига амал қилган ҳолда ҚҚС бўйича ҳисобга олинган сумма қисмида қайта ҳисоб-китобни топширишига тўғри келади.\nХаридор тузатилган ЭҲФни қабул қилишдан (ёки автоматик равишда тасдиқлашдан) олдин тизим аввалги давр учун қайта ҳисоблаб чиқилган ҚҚСни my.soliq.uz қабул қилмайди, чунки у ҳали Харид қилинган товарлар (хизматлар) бўйича ҳисобварақ-фактуралар (ҳисобварақ-фактура ўрнини босадиган ҳужжатлар) реестрида (Харидлар реестри, ҚҚС ҳисоб-китобига 4-илова, АВ рақами 3221, 24.02.2020 й.) акс эттирилмаган.\nСотиб олувчи томонидан белгиланган муддатда (10 кун) тасдиқланмаган ёки рад этилмаган электрон ҳисобварақ-фактура тасдиқланган ҳисобланади (Низом 63-б.)\nМисол. Хатони тўғрилаш мақсадида тузатилган ЭҲФни тақдим этиш\n1. Етказиб берувчи корхона бухгалтери ҳисобварақ-фактурани товар бирлиги сонини нотўғри кўрсатган ҳолда тақдим этди. Ушбу ЭҲФни бекор қилишни улгурмасдан, харидор уни имзолаб бўлганини аниқлади. Бу ҳолда товарнинг тўғри миқдорини кўрсатиб, бирламчисига тузатилган хисобварак-фактурани расмийлаштириш лоим.\n2. ЭҲФ тизимидаги носозлик туфайли корхона бухгалтери хато билан харидорга айнан бир хил ҳисобварақ-фактурани икки марта тақдим этди. Харидор буни сезмаган ва шу куни иккала ҳужжатни имзолаган. Бундай ҳолда сиз «ноль» даражали кўрсаткичлари билан тузатилган ҳисобварақ-фактурани расмийлаштиришингиз керак. Бундай тузатилган ҳисобварақ-фактура my.soliq.uz тизимидаги ва Реализация қилинган товарлар (хизматлар) бўйича ҳисобварақ-фактуралар (ҳисобварақ-фактура ўрнини босадиган ҳужжатлар) реестридаги (ҚҚС ҳисоб-китобига 5-илова) «ортиқча» ҳисобварак-фактурани нолга тенглаштиради ва сизда фақат дастлабки керакли ЭҲФ акс эттирилади.\nТатьяна СТЕПАНОВА, buxgalter.uz эксперти,\nВиктория БЕЗГИНА, маслаҳатчи-бухгалтер.


Ўзбекистонда 2013 йилнинг январь-декабрь даврида қишлоқ хўжалиги маҳсулотлари етиштириш ҳажми 30,849 трлн.сўмни ташкил этди, бу 2012 йилга нисбатан 6,8 фоизга кўп.\nЎзбекистонда 2013 йилда ўсимликшунослик маҳсулотлари етиштириш ҳажми 18,452 трлн.сўмни (+6,4 фоиз) ва чорвачилик маҳсулотлари ишлаб чиқариш ҳажми 12,397 трлн.сўмни (+7,4 фоиз) ташкил этди.\nҚишлоқ хўжалиги маҳсулотлари ишлаб чиқариш ҳажми тузилмасида деҳқон хўжаликлари улуши 64,0 фоизни (2012 йил январь-декабрь даврида – 63,5 фоиз эди), фермер хўжаликлари улуши – 34,0 фоизни (34,4 фоиз), қишлоқ хўжалиги корхоналари улуши 2,0 фоизни (2,1 фоиз) ташкил этди, хабар беради Давлат статистика қўмитаси ахборот хизмати.\nҚишлоқ хўжалиги маҳсулотлари ишлаб чиқариш умумий ҳажмида ўсимликшунослик маҳсулотлари улуши 59,8 фоизни (2012 йилда – 58,1 фоиз) ташкил этди.\n2013 йилда барча тоифадаги хўжаликларда қишлоқ хўжалиги экинлари экилган далалар умумий майдони дастлабки маълумотларга кўра 3656,3 минг гектарни ташкил этди.\nДон маҳсулотлари экилган далалар умумий майдони 1642,0 минг га ёки 2012 йилнинг январь-декабрь даврига нисбатан 100, 9 фоизни ташкил этди, шу жумладан буғдой майдонлари – 1451,1 минг гектарни (103,4 оиз) ташкил этди.\n1308,8 минг га майдонга пахта экилди, бу 2012 йилнинг январь-декабрь даврига нисбатан 100,0 фоизни ташкил этади.\nКартошка экиш ҳажми 2,9 фоизга, сабзавотлар экиш ҳажми 3,1 фоизга, ем экинлари экиш ҳажми 0,5 фоизга ошди, полиз экинлари экиш ҳажми эса 5,7 фоизга қисқарди.\n2013 йилнинг январь-декабрь даврида барча тоифадаги хўжаликларда дастлабки кирим қилган вазнда 7804,8 минг тонна дон, шу жумладан 7015,6 минг тн дон-бошоқли экинлар тортилди, шундан 6840,8 минг тоннасини буғдой ташкил этади.\nҲисобот даврида 2250,4 минг тн миқдорда картошка қазилди, 8515,9 минг тонна сабзавот, 1558,0 минг тн миқдорида полиз экинлари, 2260,9 минг тн мева, 1322,1 минг тн узум ҳосили йиғиб олинди.\nҚишлоқ хўжалиги маҳсулотлари ишлаб чиқариш умумий ҳажмида чорвачилик маҳсулотлари улуши 40,2 фоизни (2012 йилда – 41,9 фоиз) ташкил этди.\n2014 йилнинг 1 январь ҳолатига барча тоифадаги хўжаликларда йирик қорамол умумий сони 465,7 минг бошга кўпайди (4,6 фоизга), шу жумладан сигирлар – 85,5 минг бошга (2,2 фоиз), қўй ва эчкилар – 591,4 минг бошга (3,5 фоиз), парранда сони 4851,4 мингтага (10,2 фоиз) ошди.\nДеҳқон хўжаликларида умумий чорва сонида йирик қорамол салмоғи 93,9 фоизни, фермер хўжаликларида 5,1 фоизни, сигирлар сони мос тартида – 94,5 ва 4,6 фоизни, қўй ва эчкилар салмоғи – 83,4 ва 7,4 фоизни, отлар салмоғи – 84,3 ва 9,9 фоизни, парранда салмоғи – 63,4 ва 12,3 фоизни ташкил этди.\n2013 йилнинг январь-декабрь даврида барча тоифадаги хўжаликлар томонидан тирик вазнда жами 1787, 5 минг тонна гўшт (2012 йилга нисбатан 6,8 фоизга кўп), 7884,7 минг тонна сут (7,8 фоизга), 4379,1 млн.тонна тухум (13,0 фоизга), 32,4 минг тонна жун (4,3 фоизга) ишлаб чиқарилган.\nГўшт ишлаб чиқариш умумий ҳажмида деҳқон хўжаликлари улуши 94,6 фоизни, сут ишлаб чиқаришда – 95,7 фоизни, тухум ишлаб чиқаришда – 54,8 фоизни, жун ишлаб чиқаришда – 86,9 фоизни, қоракўл қишлаб чиқаришда – 75,6 фоизни ташкил этди.\n2013 йилнинг январь-декабрь даврида фермер хўжаликларида ишлаб чиқарилган маҳсулот умумий ҳажми 10,474 трлн.сўмни ташкил этди, бу 2012 йилга нисбатан 4,4 фоизга кўп. Қишлоқ хўжалиги маҳсулотлари ишлаб чиқариш умумий ҳажмида фермер хўжаликлари улуши 34,0 фоизни ташкил этди.\n2014 йилнинг 1 январь ҳолатига фермер хўжаликларида боқилаётган йирик қорамол умумий сони 539,8 минг бошни, шу жумладан 186,3 минг бош сигир, 1310,0 мингта қўй ва эчки, 6434,3 мингта парранда боқилаётгани қайд этилган.\n2013 йилнинг 1 январига нисбатан йирик қорамол умумий сони 14,9 минг бошга (ёки 2,8 фоизга), сигирлар сони – 3,2 минг бошга (1,7 фоизга), қўй ва эчкилар сони – 42,7 мингтага (3,4 фоизга), парранда сони – 694,7 мингтага (12,1 фоизга) ошди.\n«Муваффақиятга эришиш учун атиги икки қадам ташлаш кифоя: аслида нимани исташингизни аниқ белгилаб...»


АПЛ. ЙEЧЛ учун курашда кимда қандай имконият? » Футбол янгиликлари 2021\nGoal24.uz » Европа жамоалари » Angliya » АПЛ. ЙEЧЛ учун курашда кимда қандай имконият?\nАПЛ. ЙEЧЛ учун курашда кимда қандай имконият?\nАнглия чемпионати якунига ҳам битта тур қолди. Ҳозирча Чемпионлар лигасининг кейинги мавсуми учун "Ливерпул" ва "Манчестер Сити" ўзига жой кафолатлади. Сўнгги турда яна 2та жамоа номи аниқ бўлади. 2 ўрин учун 3 жамоа: "Челси", "Манчестер Юнайтед" ва "Лестер Сити"лар кураш олиб боради.\n"Челси" учун "Вулверҳемтон"га қарши ўйинда ютқазмасликнинг ўзи етарли. Дуранг ёки ғалаба "кўклар"га кейинги мавсум ЙEЧЛда иштирок этиш ҳуқуқини кафолатлайди. Френк шогирдлари АПЛ доирасида "Стемфорд Бридж"да қаторасига 5та ўйинда буён мағлубият нималигини билмай келмоқда. Агар "Челси" ўз майдонида "Вулвз"га имкониятни бой берса, "Манчестер Юнайтед"нинг ғалабасигина "арристократлар"ни кучли тўртликда олиб қолади.\n"Манчестер Юнайтед" "Лестер"га қарши ўйинда очко ололсагина, кучли тўртликда қолади. Агар "МЮ" ютқазса, унда "Челси" – ЙEЧЛ йўлланмасини қўлга киритади. Бироқ "Челси" "Вулверхемтон"ни енгса, "Лестер" – ЙEЛЧсиз қолади.\n"Лестер Сити" ЙEЧЛга йўлланмани қўлга киритишни хоҳласа, "МЮ"га қарши ўйинда ғалаба қозониши керак. Роджерс жамоасида яна бир имконият бор. Агар "Челси" "Вулверхемтон"га мағлуб бўлса, "тулкилар" "қизил иблислар" билан дуранг ўйнаган тақдирда ҳам кучли тўртликда қолади. "Лестер" шундай тақдирда урилган ва ўтказиб юборилган голлар эвазига "арристократлар"ни ортда қолдиради. Ҳар қандай шароитда ҳам "тулкилар"ни мағлубият қониқтирмайди.


IX-XII асрлaрдa яшaб ижoд қилгaн Ўртa Oсиёлик буюк aллoмaлaр вa улaрнинг жaҳoн цивилизацияси ривoжигa қўшгaн ҳиссaлaри\nIХ-ХII асрлар Ўрта Осиё халқлари тарихида моддий ва маънавий ҳаётнинг ривожланишида олдинги даврларга нисбатан кескин юксалиш йиллари бўлди.\nМаъмун академиясида Моварауннаҳрлик олимлар. Хорун ар-Рашид ташаббуси билан Бағдодда илмий Марказ-Академия («Байт ул-Хикма»)-ташкил этилиб, унга барча мусулмон ўлкалари, жумладан Ўрта Осиёдан ҳам олим ва фозиллар тўпланди. Бу марказда Моварауннаҳр ва Хуросондан келган Мусо Хоразмий, Аҳмад Фарғоний, Марвозий, Марварудий, Жавҳарий каби олимлар Бағдод академиясини жаҳонга машҳур бўлишида катта ҳисса қўшдилар. Моварауннаҳрда араб ҳалифалигини ҳукмронлигини ўрнатилиши ҳамда ислом динининг кенг ёйилишининг ижобий томонларидан бири шуки, Бағдоддаги илмий академиядан ўрнак олиб Хоразмда ҳам X асрда Маъмун академияси вужудга келди ва унинг аъзолари бўлмиш ўз даврининг олиму-донишмандлари ўз ижодлари билан Моварауннаҳрни дониши оламга ёйдилар. Шунингдек ўлкамиз ҳудудидан ислом дунёсининг энг мўътабар шахслари, ҳадисшунослари етишиб чиқдиларки, уларнинг номи Ҳозирги кунгача ҳам дунёвий, ҳам тасаввуф илмининг юқори поғоналарида турибди.\nХоразмда Маъмун академияси. Маълумки, узоқ ўтмишга эга бўлган Ўрта Осиё халқлари тараққиёти тарихи ўз бошидан турли воқеаларни, юксалиш ва орқага кетиш даврларини бошдан кечирди. Шубҳасиз, бу даврларнинг барчаси тарихда ўзининг маълум изини қолдирди. Хусусан илм-фан маданиятимиз тараққиётида IX—ХII асрлар даврининг ўрни беқиёсдир. Шуни алоҳида таъкидлаш жоизки, Шах Маъмун ибн Муҳаммад Х аср охирларида жанубий ва шимолий қисмларга бўлинган Хоразмни ягона бир марказга бирлаштирди. Маъмун айниқса пойтахт Гурганчни Шарқнинг энг йирик илмий-маданий марказларидан бирига айлантирди. Маъмун Гурганчда «Байтул хикма» (Донишмандлар уйини) ташкил қилди. У Маъмун академияси деб ҳам аталди. Бу масканда улуғ мутафаккирлар Ал-Хоразмий, Беруний, Ибн Сино, Ибн ал-Ҳаммар, Абу Сахл Масихий, Ибн Ирок, Аҳмад Фарғонийлар ижод қилдилар. Шунингдек улар орасида Шарқнинг кўпгина мамлакатларидан келган улуғ алломалар ҳам бор эди.\nЎрта Осиёлик мутафаккир олимлар ҳақида маълумотлар.\nАбу Абдулло Муҳаммад Ибн Мусо ал - Хоразмий. (783-850йй) Буюк мутафаккир ва олим ал-Хоразмийнинг арифметика ва алгебрага доир «Китоб ал-жабр вал мукобала» (Тўлдириш ва қарама-қарши қўйиш ҳақида китоб) асари математика фанида янги даврни бошлаб берибгина қолмай, балки унинг кейинги асрлардаги тараққиётига ҳам катта асос бўлди. «Ҳинд арифметикаси ҳақида китоб» асари туфайли аввал Шарқ халқлари, сўнгра эса Европа халқлари ҳам Қадимий Ҳиндистоннинг катта ютуғи-ўнли позицияси ҳисоблаш системаси билан танишдилар. (XII асрда лотин тилига ўгирилган). Ал-Хоразмийнинг «Китоб сурат ал-арз» (ернинг сурати) асари географияга, «Астрономик жадваллари» астрономияга оид бўлиб, улар муаллифнинг номини жаҳонга ёйди. Шунингдек, «Куёш соатлари тўғрисида рисола», «Тарих рисоласи», «Устурлаб ҳақида рисола», «Мусиқа рисоласи» сингари ажойиб асарлари олимга катта шухрат келтирди, унинг номини абадийлаштирди. Ал-Хоразмийнинг «Ал-жабр вал муқобала» асари кейинчалик Европада «Алгебра» деб юритила бошланди. Унинг астрономияга оид асари эса фақат Шарқда эмас, балки Ғарбда ҳам асрономия фани ривожида катта роль ўйнади.\nАбул Аббос Аҳмад ибн Муҳаммад Ал-Фарғоний. Ал-Фарғонийнинг таржимаи ҳолига доир маълумотлар тарихда кам сақланиб қолган. 861 йилда вафот этган. Астрономия, математика, геодезия, гидрология фанларининг билимдони Бағдод ва Дамашқдаги расадхона қурилишларида фаол қатнашди ва у ерда Птолемейнинг «Юлдузлар жадвалидаги» маълумотларни текшириш ишларини олиб борди. Ал-Фарғоний астрономияга оид «Астрономия негизлари» асарида астрономияга оид билимларни тартибга солди, ўзининг янги натижалари билан бойитди. Ўша давр анъанасига мувофиқ мамлакатларни етти иқлимга бўлиб урганди. Куёш соатларини. баёнини берди, астрономик асбоблари яратди. Фарғонийнинг бу асари Н.Коперник даврига қадар Европада астрономия фанидан асосий қўлланма сифатида фойдаланилди.\nАбу Наср ал-Форобий (873-950 йй). Ўтрорда туғилган, бошлангич маълумотни Шош, Бухоро, Самарқандда олган сўнг Бағдодда узоқ яшаб, замонасининг олимлари билан илмий мулоқотда бўлган. Илмнинг турли соҳаларига оид 160 дан ортиқ рисолалар ёзган. Мусиқа назариясига бағишланган «Мусиқа хақида катта китоб» номли машҳур асари бу соҳа тарихига бағишланган энг дастлабки тарихий манбалардан биридир. У серқирра, қомусий олимдир.\nАбу Райхон Беруний (973-1048 йй). Хоразмда таваллуд топган бу мутафаккир, серқирра олим астрономия, тарих, тиббиёт, риёзиёт, жуғрофия, геодезия, метеорология, этнография, фалсафа, филологияга оид 150 га яқин асарлар яратган. Бу асарлар Беруний номини жаҳонга таратди. Шунингдек, унинг хикоялар, шеърлар битганлиги хам маълум. Беруний ўрта асрда биринчи бўлиб глобус яратди. У араб, форс, ҳинд туркий тилларни мукаммал билган. Унинг «Фармоканазия», «Геодезия», «Ҳиндистон», «Минерология», «Маъсуд қонуни», «қадимги халқлардан қолган ёдгорликлар» асарлари ўзбек ва рус тилларига таржима қилинган. Махмуд Ғазнавий саройда ҳам хизматда бўлган. У Ибн Сино билан ҳам замондош эди.\nАбу Али Ибн Сино (980-1037 йил) У фалсафа, мантиқ рухшунослик, адабиётшунослик, шеърият, мусиқа, геология, минерология, физика, математика, тиббиёт, астрономияга оид юзлаб асарлар яратди. Абу Алининг илмий қизиқишлари доираси шу қадар кенг бўлганки, унинг 40 дан зиёд тиббиётга, 30 га яқин астрономия ва табиатшунослик фанларига, 185 та фалсафа, мантиқ ва илоҳиётга бағишланган асарлар яратгани маълум.\nIX-XII aсрлaрдa aдaбиёт, мeъмoрчилик вa дин рaвнaқи. Ўртa Oсиёлик буюк ислoмшунoс мутaфaккирлaр.\nБухорода қурилган Исмоил Сомоний қабри устига пишиқ ғишт билан қурилган гўзал мақбара. Бу бино тўртбурчак шаклида бўлиб, томи гумбаз қилиб ёпилган. Тўртбурчакдан найзали равотлар ёрдами билан саккиз қиррали шаклга ўтилган. Шу билан бирга бу бино тўрт фасадлидир. Унинг тўртала томони ҳам бир хил, олд томонидек безатилган. Оддий қилиб айтганда, бинонинг олди, ёни ва орқа томони йўқ. Ҳамма томони бир хилда безатилган. Исмоил Сомоний мақбарасини қуришда ва безатишда араблардаги ўша давр учун хос бўлган меъморий хусусиятлардан ҳам кўп фойдаланилган. Масалан, бинонинг ташқи бурчакларига устунлар ўрнатиш. Бино ичидаги бундай шакддаги, шунингдек, думалоқ манзарали майдонлар ҳам исломгача бўлган ёдгорликларда учрайди.\nIХ-Х аср меъморчилигининг ривожланиш йўлларининг сакланиб қолганлигини кўплаб масжидлар мисолида ҳам кузатиш мумкин. Ёзма манбаларда қайд қилинишича, сомонийлар давридаги кўпгина масжидлар ўз вақтида арабларгача бўлган ибодатхоналарнинг масжидга мослаштириш асосида қурилган. Улар бир хонали бўлиб, масжиднинг томлари устунга таяниб турган. Масжидларнинг томи одатда гумбаз шаклида бўлган. Масжидларда, айниқса, меҳроблари шаклли, ёзувли қилиб қирқилган ғиштлар, ўйма ганчлар ва ҳатто тилла сувлар билан безатилган Бу даврга оид масжидлар тўғрисида сўз юритилганда, Бухородаги Мағоки Атторон, Пойканд масжиди, Термиздаги Чорустун, Шаҳристондаги Чилдухтарон масжидларини қайд қилиш мумкин. Бу ёдгорликлар Ўрта Осиёда диний меъморчиликнинг ривожланиш йўлларини кузатиш имкониятини берди. Наршахийнинг ёзишича, амир Наср ибн Аҳмад Бухоро Регистонида ўзи учун катга сарой қурдирган ва унинг қурилишига кагга маблағ сарфлаган. Бу сарой ғоят гўзал бўлган. Саройнинг олдида эса девонлар учун бинолар қурилган. Амир ва ҳокимлар саройи Нишопур, Марв, Самарқанд ва бошқа шаҳарларда ҳам бўлган. Бу саройлар ўзларининг катталиги ва гўзаллиги билан ажралиб турган. Кўп ҳолларда бундай саройлар кушманзара жойларда, боғлар ичида бунёд этилган.\nЮсуф Хос Ҳожиб (XI аср) Боласогумда туғилган йирик адиб Юсуф Хос Ҳожибнинг машҳур «Қудадғу билиг» (Саодатга йўлловчи билим) асари туркий халқларнинг бизгача етиб келган биринчи бадиий асари эканлиги билан ҳам қимматлидир. Муаллиф 6407 байт орқали марказлашган феодал давлатни идора қилиш йўллари, сиёсати ҳамда халқларнинг расм-русумлари ва аҳлоқ қонун-қоидаларини ушбу асарда мужассамлаштирган. «Қутадғу билигда» соғликни сақлаш, доришунослик ва умуман табобатга оид байтлар ҳам кўп учрайди.\nАҳмад Югнакий (ХIIаср II ярми-ХIII аср бошлари) Самарқанд яқинидаги Югнак қишлоғида туғилган Югнакийнинг айниқса «Хиббат ул- ҳақойик» (ҳақиқатлар ҳадиси) асари жуда машҳур бўлиб, муаллифга шон-шуҳрат келтирган. Асарда асосан инсонга хос бўлган фазилатлар баён этилган.\nАбу Абдулло Рудакий (884-954 йиллар) Форс тожик адабиётининг буюк устози. Самарқандга яқин Рудек қишлоғида туғилган. Унинг шеърий мероси ниҳоятда бой ва ранг баранг. Унинг қаламига мансуб «Калила ва Димна», «Даврони офтоб», «Синдбоднома» каби поэмалардан парчалар сақланиб қолган.\nАбу Мансур Муҳаммад Дакикий (942-1020 йиллар) X асрнинг Рудакийдан кейинги энг машҳур шоирларидан манбаларга қараганда Самарқандда туғилган. Сомонийлар саройида яшаган. Биринчи бўлиб «Шохнома» ёзишни бошлаган. Лекин фақат маълум бир қисмини ёзишга улгурган ва тасодифий воқеа билан вафот этган. Ундан 1209 байт сақланиб қолган. Дакикий мусиқа илмини ривожига ҳам катта ҳисса қўшганлиги ҳақидаги манбалар ҳам мавжуд.\nАбулкосим Фирдавсий (942-1020 йиллар). Эроннинг Туе шаҳрида туғилган. Араб ва форс адабиётини яхши билган. Бутун умрини Эрон шохларининг афсонавий қаҳрамонларига бағишланган катта эпик асар «Шохнома» ни яратишга сарфлаган. Асар дунёни кўпгина тилларида нашр қилинган. Фирдавсий ўз «Шохнома» си билан ўзига абадий ҳайкал яратиб кетган ва авлодлар ташаккурига сазовор бўлган.\nIX-XII асрлар Марказий Осиё маданияти ривожига назар ташлар эканмиз, бу даврда тасаввуф (софизм) таълимотлари маданиятнинг, маънавиятнинг барча томонларига кириб борганлигини кузатиш мумкин. Сўфизм шахсий эркинлик, ўз ҳоҳиши билан тозаланиб Оллохга руҳий маънавийликка сингиш орқали эришишга асосланади. Тасаввуфда рухни камолотга ва уни сўнгги мақсади - Оллохга эришув йўллари 4 босқичдан иборатдир: 1) Шариат. 2) Тариқат. 3) Маърифат. 4) Ҳақиқат.\nСўфизм назариётчилари, олимлари ўз даврининг билимини пухта эгаллаган, илмлардан хабардор, билимдон-мутафаккирлар бўлган. X асрдан бошлаб суфизм ғоялари Ўрта Осиё шаҳарларида ҳам тарқала бошлаган. Виз қуйида ушбу йўналишга содиқ қолган ҳолда ўз ижодлари билан дунёга танилган баъзи мутафаккирлар ҳақида фикр юритамиз.\nАҳмад Яссавий (1105-1165 йиллар) Ясси (Туркистон шаҳрида руҳоний шаҳрида туғилган.) Отаси Иброхим Саъй Ром шаҳрида кўп йиллар шайхлик қилган. Аҳмад Яссавий асли келиб чиқиши Тошкентдан бўлган машҳур турк машойихи Арслонбоб Тошкандийдан тахсил олган. Унинг вафотидан сўнг Юсуф Ҳамадонийдан илм ўрганган. Яссавийдан бизгача етиб келган ягона мерос - бу унинг «Девони хикмат» идир. Унда Яссавийнинг сермазмун хикматлари, муножатномаси, «Фақрнома». рисоласи ўз аксини топган. Аҳмад Яссавий тасаввуфда Яссавия тарикатига асос солди.\nСулаймон Бакиргоний (1186 йилда вафот қилган). Аҳмад Яссавийнинг муносиб шогирди, унинг ишини давомчиларидан биридир. Хоразмнинг Бакиргон деган жойида туғилган. Туркий халқлар орасида ҳаким ота лақаби билан ҳам машҳур бўлган. Унинг дин ва тасаввуф, ишқ ва аҳлоқдан сабоқ, берувчи асарлари бутун Туркистон ҳудудларида севиб ўқилган. Унинг «Бакирғон китоб» номли йирик асари кейинги йилларда ўзбек китобхонларига ҳам етиб келди.\nНажмиддин Кубро (1145-1221 йиллар). Шоир ва олим. Ўрта Осиёдаги йирик суфийлик оқими - Кубравиянинг асосчиси. Хивада туғилган. Ўрта ва яқин Шарқ ўлкаларига, Ўрта Осиё, Ҳиндистон, Эрон, Афғонистон ҳудудларига кенг тарқалган оқимдир. У ўзининг қатор рисолаларида Кубравия биродарлиги қоидаларини ишлаб чиқарган Нажмиддин Кубро 76 ёшида Урганчга ҳужум қилган Мўғулларга қарши лашкар тўплаб чиқиб халқни ҳужумга бошлаб борган. Ислом динининг мамлакатда асосий дин сифатида тан олиниши, бошқа диний эътиқодларнинг оёқ-ости қилиниши, меҳнаткаш халқ оммаси турмуш тарзининг оғирлашиши улар орасида уларни юлатишга, оғирлигини енгил қилишга ёрдам берувчи ғояни қидиришга мажбур қила бошлади. Бу ғоя тасаввуф ғояси бўдди.\nИмом Исмоил ал-Бухорий (810-869 йй.) Буюк ҳадисшунос олим Имом Бухорий ҳаёти давомида 600 минг ҳадис тўплаб, улардан 7275 ҳадисни ўзининг 4 жилдлик «Ишонарли тўплам»ига киритди. Ислом дунёсининг йирик олими, ҳадисшуносликда энг юқори поғонага чиққан Имом Исмоил ал-Бухорийнинг 1205 йиллиги 1998 йил халқаро миқёсда тантанали нишонланди ва у вафот этган Самарқанд атрофидаги Челак шаҳрида ниҳоятда хашаматли зиёратгоҳ қурилди. Бу ерга жаҳоннинг турли жойларидан минглаб одамлар зиёратга келмоқдалар.\nАбу Исо Муҳаммад ат-Термизий (824-894йй) Ислом дунёсида машҳур бўлган ҳадисчи олим Имом ат-Термизий Термиз яқинидаги Буг қишлоғида туғилган. 26 ёшидан бошлаб Самарқанд, Бухоро, Хижоз, Ироқ, Нишопур шаҳарларида машҳур мухаддис олимлар билан учраша бошлади. Унинг буюк ҳадисчи олим бўлиб, етишишида Имом Исмоил ал-Бухорий устозлиги катта ўрин тутади. Умрини ҳадислар тўплашга бағишлаган Ат-Термизийдан катта илмий мерос, жумладан: «Китоби ал-Жомъе ас-сахих», «Китоб ул илм», «Китоби ат-Тамойили ан-Набавий», «Китоби аз-зухл», «Китобул исми вал хуна» каби асарлар қолган.\nБурхониддин Марганоний. (1197 йилда вафот қилган). Тўлиқ исми Бурхониддин Маргиноний Ибн Абу Бакр ал-Фарғоний ал-Риштоний. Бурхониддин фиқх илмига (дин, шариат ҳақидаги фан) оид бир нечта рисолаларни «Бидоятул мубтадий» (илмга-киришувчи дастлабки асос) «Ал мазид» (зиёда қилиш) «Китобул фароиз» (фарзлар ҳақида китоб) ва бошқа асарларни ёзиб олдирган. Бурхониддин Маргинонийнинг «Хидоя фи фуруъ ал-фукх» (Фикх соҳалари бўйича қўлланма) асари 56 китобдан иборат бўлиб, бу асар шариат кодекси деб аталади


Ишонч ва эътибор – Сурхон тонги\nБош саҳифа / Сиёсат / Ишонч ва эътибор\nИюл 11, 2018\tСиёсат Изоҳ қолдириш 759 Кўрилди\nМаълумки, Президентимиз жорий йилнинг 27 июнида “Ёшлар — келажагимиз” Давлат дастури тўғрисидаги фармонга имзо чекканди.\nМазкур фармонга мувофиқ, ёшларнинг бизнес ташаббуслари, стартаплари, ғоялари ва лойиҳаларини рўёбга чиқаришга кўмаклашиш ва қўллаб-қувватлаш, банд бўлмаган ёшларни меҳнат бозорида талаб юқори бўлган мутахассисликлар ва бизнес юритиш кўникмаларига ўқитиш, шунингдек, умуман ёшларнинг ижтимоий-иқтисодий фаоллигини ошириш орқали уларнинг бандлигини таъминлашга қаратилган кенг кўламдаги чора-тадбирлар дастури ишлаб чиқилди. Хусусан, “Ёшлар — келажагимиз” жамғармаси ташкил этилиб, унинг кўмагида ёшлар ташаббуслари ва ғояларини амалга ошириш, мавжуд муаммоларини мунтазам ўрганиш ва таҳлил этиб бориш бўйича амалий ишлар бошлаб юборилди.\nТермиз шаҳридаги “Ёшлар маркази”да мазкур давлат дастурида белгиланган вазифалар ижросини вилоятда режали ва тизимли тартибда ташкил этишга бағишланган ўқув-семинар ўтказилди. Мазкур дастур ижросини таъминлаш бўйича вилоятимизга бириктирилган республика ҳамда мутасадди идоралар вакилларидан иборат таркибда тузилган вилоят ишчи гуруҳи аъзолари иштирок этди.\nСеминарда давлат дастури ижросини таъминлаш бўйича вилоятимизга бириктирилган республика Ишчи гуруҳи раҳбари, Марказий банк бошқаруви раиси ўринбосари Ш.Отабоев, ишчи гуруҳ раиси ўринбосари, Олий Мажлис Қонунчилик палатаси депутати А.Қурбонов, вилоят ҳокимининг ўринбосари Р.Чориев дастурнинг мазмун-моҳияти, унда белгиланган устувор йўналишлар ва улар ижросини вилоятда тизимли тартибда ташкил этиш ҳақида батафсил сўз юритишди.\nАйтиш жоизки, ишчи гуруҳлари томонидан 14 ёшдан 30 ёшгача бўлган ёшлар тўғрисидаги маълумотларни ўзида акс эттирган туман (шаҳар) паспортлари ишлаб чиқилади. Маҳаллаларда “Ёшлар меҳнат гузарлари” ташкил этиш учун бино ва ер майдонлари ажратилиб, ташаббускор тадбиркорлар жалб қилинади. Тадбиркорлик билан шуғулланиш истагидаги йигит-қизлар зарур маблағ ва ресурслар билан таъминланади. Ёшларни қийнаб келаётган муаммолар аниқланиб, уларни ҳал этиш чоралари кўрилади.\nЙиғилишда ишчи гуруҳ штаби фаолияти, аъзоларнинг масъулияти, ажратилаётган маблағлардан ва мавжуд имкониятлардан оқилона фойдаланиш лозимлиги алоҳида таъкидланди.\nОлдинги Муаммолар ўрганилмоқда\nКейинги Ҳарбийлар оромгоҳда


ВИЛОЯТ ҲОКИМЛИГИДА | Сурхон тонги\nБош саҳифа / Жамият / ВИЛОЯТ ҲОКИМЛИГИДА\nФеврал 9, 2017 Жамият, Сиёсат Изоҳ қолдириш 221 Кўрилди\nХУҚУҚ ВА ҲИМОЯ\nМустақил мамлакатимиз қонунчилигида ишлаб чиқарувчилар билан биргаликда истеъмолчиларнинг ҳам ҳуқуқлари ҳар томонлама муҳофаза қилинади. “Истеъмолчилар ҳуқуқларини ҳимоя қилиш тўғрисида“ ги, “Ижтимоий шериклик тўғрисида“ги қонунлар, бир қатор қарорлар ва қонуности ҳужжатлари билан уларнинг ҳуқуқлари ҳимоя қилинади. Бундан мақсад, ички истеъмол бозорида сифати паст, аҳолининг ҳаёти, соғлиги, мол-мулки ҳамда атроф-муҳит учун хавф туғдирувчи товарлар сотилишининг олдини олишда жамоатчилик назоратини кучайтиришдан иборатдир.\nБунинг учун нафақат тегишли давлат органлари, балки фуқаролик институтлари фаоллик кўрсатишлари лозим.\nЮқоридаги вазифаларни амалга ошириш, вилоят ички бозорларида аҳоли соғлиги учун зарар етказувчи сифатсиз маҳсулотларнинг сотилишига йўл қўймаслик мақсадида вилоят ҳокимининг шу йил 28 январда 28-сонли қарори қабул қилинди. “Вилоятда истеъмолчилар ҳуқуқларини ҳимоя қилишда жамоатчилик иштирокини кенгайтириш чора-тадбирлари тўғрисида“ ги қарор ижросини таъминлаш мақсадида тегишли бошқармалар, корхона ва муассасалар, фуқароларнинг ўзини-ўзи бошқариш органлари, туман ва шаҳар ҳокимликлари ҳамкорликда фаолият олиб боришлари таъкидлаб ўтилган. Маҳаллаларда “Таянч гуруҳлари“ ташкил этиш, юқоридаги қонун ва қарор моҳиятини тарғиб этиш, аҳолининг ҳуқуқий ва истеъмол маданиятини кучайтириш лозим.\nШунингдек, бу борада олиб борилган ишлар ОАВ да кенг ёритиб борилиши тавсия этилган. Қарорнинг моҳияти шундаки, вилоят ички бозорида сифатсиз маҳсулот савдосига йўл қўймаслик ва аҳоли саломатлигини муҳофаза қилишдир.\nВилоятимизнинг қишлоқ ва шаҳарларида аҳоли томонидан қўй, эчки, ит, мушук каби уй ҳайвонлари, парранда боқилади. Шу билан биргаликда маҳалла, кўча-куйларда эгасиз, дайди ит ва мушукларни ҳам кўришимиз мумкин. Бу бир қарашда унчалик аҳамиятсиздек туюлади. Лекин кўпгина хавфли касалликлар ана шу қаровсиз ҳайвонлар туфайли аҳоли пунктларига тарқалишини эсдан чиқармаслигимиз лозим. Шу мақсадда вилоят ҳокими, фуқаро муҳофазаси бошлиғининг 3-сонли махсус буйруғи эълон қилинди. Унга кўра, вилоятда қутуриш касаллигини олдини олиш бўйича “Қаровсиз қолган ҳайвонларни тутиш ва йўқотиш ойлиги“ ташкил этиш ва ўтказиш вазифаси юклатилган. Жорий йилнинг февралида ана шу ойлик доирасида бир қатор тадбирлар ўтазилади. Жумладан, 25 февралда Денов туманида кўргазмали махсус ўқув машқи бўлиб ўтади. Шуни унутмаслик керакки, аҳоли хонадонларида боқилаётган ит ва мушуклар тегишли муддатда ветеринария назоратидан ўтказилиши, эмланиши зарур. Лекин бунга ҳамма ҳам амал қилавермайди. Ойликни сифатли ва самарали ўтказиш мақсадида вилоят ободонлаштириш, ветеринария, табиатни муҳофаза қилиш, ички ишлар бошқармалари, ДСЭНМ ва шаҳар, туман тиббиёт бирлашмалари тегишли ташкилот ва корхоналар вакилларининг бажариши лозим бўлган ишлар аниқ кўрсатиб ўтилган.\nШунингдек, қаровсиз қолган ҳайвонларни тутиш ва йўқотиш, қутуриш касалига қарши эмлаш, аҳоли ўртасида учрашувлар, давра суҳбатлари ўтказиш, тадбир давомида амалга оширилган ишларни матбуотда кенг ёритиб бориш тавсия этилган.\nОлдинги ВОҲАДА ФУТБОЛ РИВОЖЛАНАДИ\nКейинги САДРИДДИН—ЖАҲОН ЧЕМПИОНИ\nЎзбекистон Республикаси Халқ таълими вазирининг буйруғига кўра, Сурхондарё вилояти ҳокими Тўра Боболов вазирликнинг “Таълим ҳомийси” …


Cевинч Мўминова: “Севгидан хафсалам пир бўлган”\nДобавлено: 11.06.2016, 10:23\nХонанда Севинч Мўминова ҳозирги кундаги ижоди ва шахсий ҳаёти билан боғлиқ саволларга жавоб берди. У сўнгги пайтларда тарқалган шахсий ҳаёти ҳақидаги миш-мишларга ҳам “kun.uz” сайти учун берган интерьюсида муносабат билдирди.\n“Очиғи, севги борасида ҳафсалам пир бўлган. Бу тўғрисида бошқа ҳеч нарса дея олмайман”,—дейди Севинч.\nНашр мухбири хонандадан бугунги кунда турмуш ўртоғи, хонанда Шароф Муқимов билан яшамаётганига қандай изоҳ беришини сўраганида, хонанда:\n“Йўқ, мутлақо ҳеч нарса дейишни хоҳламайман. Майли, кимдир билар шахсий ҳаётим ҳақида, кимдир йўқ. Лекин нима бўлганда ҳам, айтишим мумкинки, мен яхши рафиқа ва яхши она бўлишга ҳаракат қилдим. Ўзимни оқлаб, ундоқ эди, бундоқ эди, деб айтмайман. Чунки бўрининг еса ҳам, емаса ҳам оғзи қон дейишади. Ҳақиқатни Оллоҳ билса бўлди, бошқалар олдида ҳисоб беришга мажбур эмасман”,—дея жавоб берди.


ДУНЁНИНГ ЭНГ ҚИММАТ ШАҲАРЛАРИ. «7 мўъжиза». 04.05.2006 – Davronbek's blog\nPosted on May 4, 2006 September 6, 2010 AuthorDavronbekLeave a comment\nДУНЁНИНГ ЭНГ ҚИММАТ ШАҲАРЛАРИ\nВВСнинг хабар беришича, дунёдаги яшаш энг қиммат бўлган шаҳарлар ичида Токио 14 йиллик пешқадамликдан сўнг ўз ўрнини Ослога бўшатиб берди.\nЯна бир шимолий шаҳар — Рейкьявик (Исландия) иккинчи ўринни банд этган бўлса, рейтингдаги иккинчи Япония шаҳри Осака тўртинчи ўринни эгаллади. Дунёдаги энг арзон шаҳар эса Теҳрондир. 14 йил аввал эса айнан шу шаҳар дунёнинг энг қиммат шаҳри деб эътироф этилган эди.\nТокионинг «чўққидан қулаши» унчалик ҳам катта сюрприз бўлмади. Япон валютаси иеннинг қадри тушиши, япон иқтисодиётидаги паст инфляция бунга бевосита сабаб бўлди, дея хабар қилади EIU. 2004 йилдаги кризисдан сўнг Норвегия иқтисодиётни тубдан ислоҳ қилишга эришди.\nШарқий Европа давлатларида ҳам яшаш тарзи қимматлашгани сезилади. Европа Иттифоқига янги аъзолар ва номзод давлатларда бу ҳолатни кузатишимиз мумкин. Истамбул (48-ўрин), Прага (58-ўрин), Варшава (63-ўрин), Киев (82-ўрин), Будапешт (95-ўрин), Белград (107-ўрин) каби шаҳарларда яшаш тарзи 5 %га қимматлашган.\nТадқиқотчиларнинг фикрига кўра, рўйхатдаги бундай силжишлар жаҳон валюталари курсларининг тебраниши билан боғлиқ, айниқса, доллар ва евронинг. Шаҳардаги турмуш АҚШ долларида ҳисобланади. Шу сабабли, агар доллар курси маҳаллий валютага нисбатан пасайса, аслида ҳеч нарса ўзгармаган бўлса-да, ҳисоб-китоб бўйича шу шаҳардаги ҳаёт қимматлашган ҳисобланади.\nШуни таъкидлаш лозимки, тадқиқот у ёки бу шаҳардаги ҳаётни тўла ҳақиқий баҳолай олмайди, чунки ушбу рейтингнинг буюртмачилари ўз ходимларини чет давлатларга узоқ вақтга хизмат сафарига жўнатадиган йирик корпорациялар бўлиб, уларни, асосан, хизмат сафарига тўланадиган харажатлар қизиқтиради. Шу нуқтаи назардан, дейлик, Москва ва Санкт-Петербург беш юлдузли меҳмонхоналари, элита ресторанлари ҳамда иномарка автомобиллар ижараси қимматлиги туфайли энг қиммат шаҳарлар қаторига қўшилган.\nГарчи Токио ва Осака дунёнинг энг қиммат шаҳарлари сифатида эътироф этилса-да, Осиё қитъаси энг арзон минтақалардан бирилигича қолмоқда. Қитъада энг арзон етти шаҳардан бештаси жойлашган.\n«7 мўъжиза» газетаси, 04.05.2006\n← Previous Previous post: ЭНГ ЁШ ВА ЭНГ МАШҲУР БОЙВУЧЧАЛАР. «7 мўъжиза». 27.04.2006\nNext → Next post: Inson g’animat


Ҳомиладорлар учун керакли бўлган тавсияларни олий тоифали терапевт Дилфуза ОЧИЛОВАдан билиб оламиз.\nКўнгил нимани тусаса...\nҲомиладор аёл кўнгли нимани тусаса, истеъмол қилиши керак. Бундай ҳолатда тана ўзига етишмаётган моддаларни талаб қилади. Парҳез тутиш тавсия этилмайди. Қорин дам бўладиган ва аллергик маҳсулотларни кам миқдорда истеъмол қилиш лозим. Мева ва сабзавотларни хоҳлаганча тановул қилиш мумкин. Айниқса, творог жуда фойдали маҳсулот. Аммо кўнгилга ёқмаса, ейиш шарт эмас. Творогдан ташқари ўзида кальций моддасини сақлайдиган бошқа сут маҳсулотлари ҳам яхши танлов. Шу билан бирга, кальций мол гўшти, жигар, тухум сариғи, товуқ гўштида ҳам мавжуд. Маккажўхори, сули, ёнғоқ, писта, қовоқ, карам, сабзи, бодрингда ҳам кальций моддаси бор. Мевалардан хурмо, апельсин, узумдан ҳам уни топиш мумкин. Аммо цитрус мевалар аллерген саналгани учун эҳтиёт бўлган маъқул. Айрим шифокорлар шоколадни тақиқлайди, лекин агар истак бўлса, оз миқдорда истеъмол қилиш мумкин. Кўпчилик ҳомиладорлар кўк чойни фойдали санаб, унга ружу қўяди. Кўк чой танадаги фолий кислотасини ювиб чиқаради. Фолий эса ҳомиланинг илк ойларида ўсиши учун жуда муҳимдир. Ҳомиладорлик вақтида кўк чойдан воз кечган маъқул. Унинг ўрнига қайнатилган сув ёки табиий шарбатлар тавсия этилади.\nБу даврда жисмоний машқлар тақиқланмайди. Бироқ уларни қисқартириш лозим. Аммо бадантарбиядан умуман воз кечиш ярамайди. Сакраш, ирғиш ва оғир спорт турларини бажариш мумкин эмас. Акс ҳолда, бу ҳомила тушишига сабаб бўлиши мумкин.\nҲомила учун хавфли\nАгар таблеткалар ўрнига ўсимликлар билан даволаниш йўли танланса, ўтларнинг таркибини яхшилаб ўқиб чиқиш керак. Ҳомиладорлик вақтида кўплаб ўсимликлар мумкин эмас. Жумладан алоэ, зирк, жамбил, саримсоқпиёз бачадон тонусига олиб келади. Маврак (шалфей) эса ҳомилада қон айланишини бузади. Ўрмон ер тути ва иттиканак ўти аллергия чақиради. Денгиз карами, исмалоқ, шовул эса ҳомила ўсишига салбий таъсир қилади. Қизилпойча (зверобой) онанинг қон босимини туширади.\nСаёҳат яхши ҳордиқ\nБўлажак она компьютердан фойдаланганда ҳам баъзи қоидаларни унутмаслиги керак. Компьютер қаршисида соатлаб ўтириш мутлақо нотўғри. Ҳар бир соатда ўриндан туриб, оёқлар чигилини ёзиш керак. Сув ичиш ва стол атрофида айланиш мақсадга мувофиқ.\nАгар бўлажак она ўзини яхши ҳис қилса, саёҳат жуда яхши ҳордиқ. Автобус, поезд, самолётда сафарга отланиш мумкин, фақат узоқ муддат ўтириб қолмаслик лозим.\nКўп аёллар бел оғриғи, шишлар, оёқдаги оғриқлар ва бошқа кўнгилсиз ҳолатлар туфайли ноқулайликни ҳис қилади. Бундан ташқари, боланинг соғлиғидан хавотирланиш, туғуруқдан қўрқиш натижасида асабийлашади. Ушбу қийинчиликларни енгиб ўтиш учун уқалаш яхши ёрдам бериши мумкин. Бу уқалаш енгилроқ тарзда бўлиши лозим. Кескин ҳаракатлар ва босишлар ҳам мумкин эмас. Бу усул онани ҳар хил асабий ҳолатлардан фориғ этиб, қон айланишини ҳам яхшилайди.


Урганчлик Темур Қурбонов 2018 йилнинг 24 декабрида Димитровградда йўқолган\nРоссиянинг Димитровград шаҳрида йўқолган 37 яшар ўзбекистонлик Темур Қурбоновни яқинлари қидирмоқда. Озодлик билан суҳбатда Темурнинг яқинлари намозхон бўлган бу муҳожир декабрь охирларида маҳаллий полиция назоратига тушганидан кейин йўқолганини айтди.\nМаълум бўлишича, олдинроқ полиция Темурнинг укаси Мансурни Санкт-Петербургда қўлга олиб, Россиядан депортация қилган.\nУльяновск область, Димитровград шаҳрида яшаётган 1982 йилда туғилган урганчлик Қурбонов Темур Одилбековичнинг 2018 йил, 24 декабридан буён қаердалиги номаълум.\nОзодлик билан суҳбатда Темурнинг хотини Гулнора Қутлиева Россияга 3 яшар қизи ва эри билан келгани, Новая Маликла қўрғонида яшаб келган амакиси ҳовлисида қайдга турганини айтади.\n- Қариндошимизнинг уйига регистрация бўлдик, ҳужжатларни қилдик. РВП (Разрешение на временное проживание - таҳр.) олмоқчи эдик. Яна кирди-чиқди қилдик. Кейин патентларга пул тўлагандан кейин шаҳарда квартира ижарага олдик, хўжайиним “Аврора” мебель фабрикасига токарми, слесарми бўлиб ишга кирди расман. Эрталаб 6 ларда ишга чиқиб кетарди. 2018 йилнинг 21 декабрь куни ишдан қайтиб келди ва “Бизни участковой чақираяпти, срочно боришимиз керак!”, деди. Бориб нима учун шаҳар четидаги регистрация жойимиздан чиқиб кетганимиз тўғрисида тушунтириш хати ёздик. Бизни мобил телефонига расмга туширди. Душанба, 24 декабрь куни эрим ишга чиқиб кетди, аммо ўша куни ишга етиб бормаган. Интернет, телефонлари ўчган, хуллас тополмадик, - дейди Гулнора.\nИкки кун ўтиб Гулнора қўл телефонига эрининг номеридан СМС хабар келиб тушганини ёдга олди.\nУнда хоразмча шевада “Ассалому алайкум, Гульнор. Ман Питерга срочно кетишимга тўғри келиб қолди. Мансурни проблемаси чиқиб қолибди – ҳаммаси жой-жойига тушганида ўзим телефон қиламан”, деб ёзилган эди. Суҳбатдош аёл турмуш ўртоғи уни ҳеч қачон “Гульнор” деб чақирмагани, ёзиш услуби уникига мутлақо ўхшамаслигини айтди.\nТемурнинг укаси Мансур ҳам, Гулноранинг айтишича, декабрь ўрталарида Петербургдаги иш жойида қўлга олинган, ҳозирда суд қарори билан 5 йилга Россиядан депортация қилинган.\nТемур Қурбонов бедарак йўқолганидан бир неча кун ўтиб, унинг хотини Гулнора полицияга арз қилган.\n- 3-4 кундан кейин қидирувга ариза бердим. Лекин чегарадан чиқмагани аниқланди. Хўжайинимнинг дўсти розискка бермоқчи бўлиб милицияга борганида, “Ўзбекистонлик йўқолди”, деса, “1982 йилда туғилганми?”, деб сўраган милиция ходими. Димитровградда бир масжид бор экан. Хўжайиним шу масжидга бориб турарди, якшанба кунлари араб тилидан дарс оларди, - деди Гулнора Қутлиева.\nТемур Қурбоновнинг йўқолганига оид аризани қабул қилган Ульяновск область, Новая Маликла қўрғони полиция бўлими терговчиси Алексей (фамилиясини айтишни истамади) Озодликка иш юзасидан бундай деди:\n- Ҳа, хотинидан қидирув тўғрисида ариза олганмиз. Ҳозирча ҳеч қандай натижа йўқ. У одамнинг излари ҳам топилмади. Бу гапни айтган терговчи бошқа саволларга жавоб беришни истамади.\nГулнора Қутлиева ҳозир Ўзбекистон президенти, Россия президенти ва Ўзбекистон Ташқи ишлар вазирлигига хат ҳозирлаётганини ҳам билдирди.\nМаълум бўлишича, “Аврора” мебель фабрикасида ишлаб келган 37 яшар Темур Қурбоновнинг Ўзбекистонда 4 яшар қизи ва 9 яшар ўғли қолган.\nОзодлик 2017 йилнинг апрелида Санкт-Петербург метросида содир бўлган портлаш ортидан шаҳарда ва Россиянинг бошқа минтақаларида кўплаб меҳнат мигрантлари, жумладан ўзбекистонликлар қўлга олингани, бир қанчаси терактга алоқадорликда гумонланиб тергов қилингани, яна бошқалари дом-дарксиз йўқолганини батафсил ёритиб келади.\nБу ҳужумларга алоқадорликда гумонланганларнинг аксари ва уларнинг яқинлари ФСБ назоратидаги тергов ишлари қўпол қонунбузарликлар билан олиб борилгани, маҳбусларга нисбатан қийноқлар қўлланилганини иддао қилиб келмоқда.\nОзодлик Темур Қурбоновни кўрган-билганлардан Озодлик таҳририятига хабар беришни сўрайди.


Тошкент шаҳридаги Инҳа университети профессори Халқаро Фанлар академиясининг мукофотини қўлга киритди / Ўзбекистон янгиликлари, энг сўнгги хабарлар\nТошкент шаҳридаги Инҳа университети профессори Халқаро Фанлар академиясининг мукофотини қўлга киритди\n21 апрел 2017, 09:38 895 кўрилди\nТошкент шаҳридаги Инҳа университети (IUT)нинг физика фани ўқитувчиси Ҳусниддин Олимов ривожланаётган мамлакатлардаги 45 ёшгача бўлган Халқаро Фанлар академияси (The World Academy of Science, TWAS)нинг мукофотини олган 22 нафар ёш олимлар қаторидан жой олди. Бу ҳақда IUT сайтида хабар қилинди.\nҲусниддин Олимовга 2016 йилда TWAS мукофоти сўнгги беш йилдаги физика фани бўйича халқаро нуфузли журналларда чоп этилган мақолалари учун топширилди. IUT профессори 2016 йил учун мазкур нуфузли мукофотни Ўзбекистондан қўлга киритган ягона лауреат бўлди. 2016 йил якунлари бўйича TWAS мукофотини дунёнинг 16 мамлакатидан қатнашган 22 нафар ёш олимлар қўлга киритишди.\nҲусниддин Олимовга мукофот сертификатини Ўзбекистон Фанлар академиясининг Президенти, академик Беҳзод Юлдашев топширди.\nТошкент шаҳридаги Инҳа университети профессори "Science Leader" халқаро мукофотини қўлга киритди


Озодликка нима етсин? – Сурхон тонги\nБош саҳифа / Жамият / Озодликка нима етсин?\nМарт 2, 2018\tЖамият Изоҳ қолдириш 557 Кўрилди\nДунё шундай яратилганки, унинг пойдеворида ободлик, гўзаллик, тирикликка хизмат қилгувчи жамики барҳаёт унсурлар асосий ўринни эгаллайди. Инчунун, баъзи бир манзилу маконларни ихтиёр этганингизда, “Ободлик кўнгилдан бошланар экан-да,” деган ўй бот-бот хаёлингиздан ўтаверади.\nОбодлик, саришталик учун аввало кишида хоҳиш-истак, жиндай ҳафсала бўлиши керак-да! Истаклар ўз соҳибига хайрихоҳлик бермагунча, киши қўлига иш қуролини олмайди. Энг муҳими, саришталик, ободончилик, озодалик учун ҳеч қандай харажат ёки маблағ талаб қилинмайди. Шу оддий ҳақиқатни англаган бор, англамаган бор. Аммо саришталик, озодалик таълим муассасасида бўлмаса, бундан ёмони йўқ.\nЎтган йилнинг декабрь ойида хизмат сафари билан Денов туманида бўлганимизда бунга яна бир карра амин бўлдик. Балки тумандаги “Қайтмас” маҳалласи идораси билан ёнма-ён жойлашган 13-умумий ўрта таълим мактабидаги шарт-шароит ва мавжуд аҳвол мактаб директори Нурилло Саидов, хўжалик ишлари бўйича директор ўринбосари Ўктам Турдиев ҳамда мактаб педагогик жамоасини қониқтирса керак-да, деб ўйларсиз. Аммо четдан холис кўз билан қараган одам бу ердаги ободончилик ишларидан қониқмаслиги тайин. Айниқса, маҳалла идорасининг орқа тарафидаги ҳудудда бузилган эски иморат ўрнида юзага келган тартибсизлик ва айрим ер майдонларининг ўз вақтида ободонлаштирилмаганлиги хунук манзара касб этган. Ваҳоланки, мактабда бугунги кунда 16 нафар ишчи ходимлар фаолият юритади. Кичкина ҳовуздаги сув кўлмакланиб, ифлосланиб қолган. Мактаб биносининг айрим деворлари таъмирталаб аҳволда. Бундан, ёз ойларида таъмир ишлари яхши амалга оширилмаган экан-да, деган хулосага боришингиз тайин.\nХўжалик мудири Ўктам Турдиев бир неча йилдан бери ишлаб, катта тажриба орттирган бўлишига қарамасдан, кўмир ёқилғисининг кирим-чиқим дафтарини 2015 йил 24 декабрдан буён туман халқ таълими бўлими мудирига тасдиқлатмаган.\nМактаб директорининг хонасидаги аҳвол барчасидан ачинарли. Хона тўрига ўрнатилган печканинг атрофи тўзғиб, ўтин ва кўмир қолдиқлари сочилиб ётибди. Ушбу ҳолатни бутун мактаб ҳовлиси билан уйғун ҳолда кўргач, барчасини тушунгандек бўлдик. “Хайф сизга”, дегимиз келди.\nУшбу ҳолатларга жавоб топиш учун мактаб директорини изладик. Директор билан учраша олмагач, телефон орқали изоҳ сўрадик. Мактаб директори Нурилло Саидов эса бирдан мақсадга кўча қолди: “Ўринбосарларим бор-ку, хизматни айтинг, хизматни! Барча хизматингизни бажаришади”, дейишдан нарига ўта олмади.\nАгар мактаб раҳбарияти ўзларида бор имкониятлардан оқилона фойдаланиб, ўз вақтида ободончилик ишларини олиб боришганда эди, бугун бизга “хизмат” айтмаган бўлишарди. Буёғи, мутасаддиларга ҳавола, улардан бирон-бир жўялироқ жавоб кутиб қоламиз.\nОлдинги Вақтни қувиб яшаётган олима\nКейинги Сурхон карамлари


Эрдўған: ЕИ давлатлари терроризм таҳдиди ҳақида тўлиқ тушунчага эга эмас\n09:24 / 31.03.2016\nТуркия президенти Ражаб Тойиб Эрдўғаннинг фикрича, Европа Иттифоқидаги кўплаб мамлакатлар терроризмдан келадиган таҳдидни тўлиқ англаб етишмаяпти ва шу туфайли терроризмга қарши кураш оқсамоқда. У бу фикрларини CNN телеканалига бергани интервьюсида айтиб ўтган.\n"Биз давлатларни терроризмга қарши биргаликда туришга чақирамиз. Лекин ЕИдаги бир қатор давлатлар террор таҳдиди ҳақида яхши тушунчага эмасга ўхшайди", дейди туркияликлар раҳбари.\nCNN томонидан қайд этилишича, Эрдўған ЕИ давлатларини терроризмга қарши курашда масъулиятсизлик кўрсатаётгани учун танқид ҳам қилган. У Анқара Брюсселга жангарилардан бири ҳақида маълумот юборгани, бельгияликлар 22 март кунги терактнинг олдини олишолмаганини эслатиб ўтган.\n"Маълумотлар алмашишни йўлга қўйишимиз кутилган самарани бермаяпти", деган у.\nЭрдўған Туркия ҳукумати ИШИДга қарши курашни давом эттиришини таъкидлаган. "Биз Европа давлатларидан ҳам шуни кутамиз", деган Туркия президенти.\nБундан олдинроқ, Туркия президенти Тойиб Эрдўғон, 18 март куни Чанаққалъада бўлиб ўтган “Дарданел операцияси” бир йиллигига бағишланган тантанали тадбирда нутқ сўзлар экан, Брюсселда содир этилиши мумкин бўлган терактлар ҳақида гапиргани хабар қилинганди.\n22 март куни Брюссель аэропортида иккита портлаш содир этилди. Кўп вақт ўтмасдан Брюсселдаги метро станцияларида ҳам 4та теракт амалга оширилди. Сўнгги маълумотларга кўра, портлашлар оқибатида 31 киши ҳалок бўлган, 300дан ортиқ киши жароҳатланган.\nТерактдан кейин Туркия Брюсселда ўзини портлатган жангарилардан бири Иброҳим Бакравийни 2015 йилнинг ёзида Газиантеп ҳудудида ўтказилган амалиётлардан кейин терроризмга алоқадорлиги учун қўлга олиб, Бельгияга депорт қилгани ҳақида маълум қилинди.\n"Биз Бельгия элчихонасини бу ҳақида огоҳлантиргандик. Улар эса бу террорчини қўйиб юборишган. У ёлланма жангари эди, Бельгия ҳукумати эса бунга эътибор қаратмади", дейди Эрдўған.


09:26, 26.03.2020 // 16429\nХитой компанияси коронавирус сабаб машина калитларини харидорларга дронлар ёрдамида етказиб бермоқда\nХитойнинг Geely автомобиль ишлаб чиқарувчи компанияси ўзининг патентланган мутлақо контактсиз савдо тизимини ишга туширди. Харидорлар онлайн равишда нафақат машина моделларини танлаши, балки унинг калитини инсон иштирокисиз қабул қилиб олиши мумкин. Компания сайтида ёзилишича, калитларни дронлар етказиб беради.\nGeely бу каби тизимни янги турдаги COVID-19 пандемияси сабаб жорий этган.\nТаъкидланишича, машина ўз эгасига етказиб берилишидан олдин дезинфекцияланади. Шунингдек, янги тизимга кўра, эндиликда автомобиль калити учувчисиз учиш қуриламалари ёрдамида харидорнинг эшиги ёки балконига олиб борилади.\nҲозирча ушбу хизматдан Хитойнинг айрим провинцияларида истиқомат қилувчи истеъмолчилар фойдалана олади, бироқ келажакда бутун мамлакат бўйлаб ишга тушиши мумкин.\nGeely маълумотларига кўра, янги тизим ишга туширилганидан буён 10 минг одам ундан фойдаланган. Яна 110 минг харидор яқин вақти ичида буюртма қилишга тайёр эканлигини билдирган.\n— Geely Auto (@GeelyGlobal) March 23, 2020\nМаълумотларга кўра, Geely автомобиль салонидаги ҳавонинг тозалигини таъминловчи тизимни, шунингдек, антимикроб материалларни яратишга 370 миллион юань (қарийб 52 миллион доллар) сарфлаган.\n14:09 Кеча // 199831\n22:23, 21.09.2020 // 117449\n19:25 Кеча // 113230\n16:44, 21.09.2020 // 106681\n23:58, 21.09.2020 // 89777


Оғир ҳудудлардаги муаммолар ўрганилмоқда\nБугун юртимизнинг ҳар бир ҳудудида давлат идоралари вакиллари аҳоли билан яқин мулоқотда бўлиб, нуроний отахону онахонлар, шижоатли ёшлар, маҳалла фаоллари билан очиқ ва самимий учрашувлар ўтказмоқда. Ушбу тадбирлар давомида фуқаролар томонидан билдирилаётган мурожаатлар атрофлича ўрганилиб, уларни ижобий ҳал этиш чоралари кўрилаётгани эътиборлидир.\nЎзбекистон Республикаси Президентининг 2017 йил 8 августдаги «Ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида»ги қарори асосида мамлакатимизнинг барча ҳудудларида йўлга қўйилган секторлар фаолияти давлат органларини аҳоли билан янада яқинлаштириш, халқ билан тизимли мулоқотни йўлга қўйишда муҳим омил бўлмоқда.\nСекторлар фаолияти самарадорлигини ошириш мақсадида 2019 йил 8 январда давлатимиз раҳбарининг «Ҳудудларни комплекс ижтимоий-иқтисодий ривожлантириш бўйича секторлар фаолиятини янада такомиллаштиришга доир қўшимча чора-тадбирлар тўғрисида»ги қарори қабул қилинди. Мазкур қарор асосида секторлар фаолияти учун масъул бўлган тузилмалар, шу жумладан, ички ишлар органларининг секторлар бўйича фаолиятини такомиллаштиришга қаратилган бир қатор чора-тадбирлар белгилаб берилди. Хусусан, секторлар фаолиятига «туман (шаҳар) – вилоят – республика» тамойили жорий этилди. Унга кўра, ҳокимликлар, прокуратура, ички ишлар органлари ва солиқ идораларида секторлар бўйича вертикал бошқарув тизими йўлга қўйилди. Шунингдек, қарор асосида сектор штаби мақоми ҳуқуқий жиҳатдан мустаҳкамланди. Яъни, сектор штаби қандай тузилма экани, ҳуқуқий мақоми, вазифалари, унинг таркибига қайси ташкилотлардан вакиллар кириши билан боғлиқ қонунчиликдаги ҳуқуқий бўшлиқ тўлдирилди.\nЯнгиариқ туманидаги 9 та маҳалла 3-сектор раҳбари, туман ИИБ бошлиғи, подполковник Эргашбек Аҳмедовга бириктирилган. Ҳудудда 4310 та хонадон мавжуд бўлиб, уларда 25 мингдан ортиқ аҳоли истиқомат қилади. Жорий йилнинг ўтган даврида сектор ишчи гуруҳи аъзолари томонидан мавжуд барча хонадонлар кўздан кечириб чиқилди ва 725 та муаммо борлиги аниқланди. Бундан ташқари, сектор раҳбари томонидан ўтказилган сайёр қабулларда 265 нафардан зиёд фуқаронинг муаммоли мурожаатлари қабул қилинди. Аҳамиятлиси, уларнинг 169 таси қаноатлантирилди. Ўрганилиши муддат талаб қилинадиган муаммолар масъул корхона ва ташкилотларга юборилиб, ижроси назоратга олинди. Муддат ва маблағ талаб қиладиган 15 та масала «Йўл харитаси»га киритилди.\n– Сектор фаолиятини ҳар томонлама намунали ташкил этиш мақсадида ижтимоий ҳимояга муҳтож оилаларга амалий ёрдам кўрсатиш, фуқароларни ижтимоий фойдали меҳнатга жалб этиш, тадбиркорликни ривожлантириш, мева-сабзавотчилик, чорвачилик, паррандачилик, балиқчилик, асаларичилик каби фаолият турларини янада кўпайтириш, ногиронлиги бўлган ва боқувчисини йўқотган фуқароларнинг турмуш тарзидаги мавжуд муаммоларга ечим топиш, вояга етмаганлар ва ёшлар ўртасида профилактик тадбирлар самарадорлигини оширишга алоҳида аҳамият қаратилмоқда, – дейди подполковник Эргашбек Аҳмедов. – Шунингдек, баъзи маҳаллалар туман марказидан узоқда жойлашганлигини инобатга олиб, ўша ҳудудларда сайёр қабулларни тизимли равишда ташкил этиш ва аҳоли муаммоларини аниқлаш ҳам доимий диққат-эътиборимизда. Энг муҳими, фуқароларнинг мурожаатларини қисқа фурсатларда ижобий ҳал этиш учун тегишли ташкилот ва идоралар раҳбарлари билан мустаҳкам алоқа йўлга қўйилган.\nСектор ҳудудига кирувчи Қўриқтом маҳалласи муаммолари кўп бўлган оғир ҳудуд деб танланиб, жорий йилнинг 4–8 август кунлари ушбу ҳудудда ўрганиш ўтказилди. Уйма-уй юриш давомида 668 та хонадонда 94 та муаммоли масала борлиги аниқланиб, уларни ҳал этиш бўйича зарур чора-тадбирлар белгилаб олинди. Маҳаллада қишлоқ врачлик пункти йўқлиги ҳақида мурожаатлар тушганлиги инобатга олиниб, ҚВП филиали ишга туширилди. Бундан ташқари, тегишли маблағ ажратилиб, маданият уйи биноси қурилиши бошланди.\nШунингдек, Ширшоли маҳалласида яшовчи У. Машарипов 9-умумтаълим мактабига борадиган пиёдалар йўлагини таъмирлашда амалий ёрдам беришни сўраб мурожаат қилган. Бу бўйича Гулистон кўчасида 400 метр пиёдалар йўлакчаси таъмирланди. Аччиққуйи маҳалласида яшовчи Х. Аллақов деҳқончилик қилишда оқар сув билан боғлиқ бўлган муаммо кўп йиллардан буён ҳал этилмаётганини билдирган. Ушбу мурожаат юзасидан фойдаланилмай келаётган 2500 метр узунликдаги ариқ тозаланиб, 120 та хонадоннинг томорқа ерларини суғориш имконияти яратилди.\nТинчлик ва осойишталик ҳукм сурган жойда бунёдкорлик ишлари янада ривожланади. Маънавий-маърифий, ижтимоий-иқтисодий соҳаларда ўсиш ва юксалиш кузатилади. Секторлар кесимида амалга оширилаётган ишларда ҳам бу масалага алоҳида эътибор қаратилган. Аҳолининг турмуш тарзини ўрганиш давомида низоли оилаларни, ишсиз фуқароларни, спиртли ичимликка ружу қўйган, жиноят содир қилишга мойил бўлган шахсларни аниқлаб, бу масалалар юзасидан аниқ чора-тадбирлар белгилаб олинган. Бундай саъй-ҳаракатлар натижасида уларнинг турмуш тарзида пайдо бўлаётган муаммолар ижобий ҳал қилиниб, ижтимоий фойдали меҳнат жараёнларидаги иштироки таъминланмоқда. Шунингдек, жойларда ўтказилаётган профилактик тадбирларга жамоат ташкилотлари вакиллари ҳам жалб этилиб, жиноятлар сектор раҳбари иштирокида муҳокама қилиняпти ва уларнинг содир этилишига имкон бераётган сабаблар атрофлича ўрганиб чиқилмоқда.\nЖиноят ва ҳуқуқбузарликларнинг олдини олиш борасида олиб борилган тадбирлар натижасини таҳлил қиладиган бўлсак, жорий йилнинг ўтган даври мобайнида сектор ҳудудида барча йўналишлардаги жиноятлар 41,3 фоизга, жиноят қидирув соҳасидаги жиноятлар 48,2 фоизга камайди. Шунингдек, 9 та маҳалланинг 5 тасида умуман жиноят содир этилмади. Аёллар, вояга етмаганлар ҳамда муқаддам судланганлар томонидан жиноят содир этилиши қайд қилинмади. Оғир ва ўта оғир турдаги жиноятларнинг рўй бериши кузатилмади.\nХулоса сифатида таъкидлаш керакки, Президентимизнинг секторлар фаолиятига оид қарори асосида секторлар фаолиятини ташкил этиш бўйича адолатли ва таъсирчан тизим жорий этилди. Бу тизим фуқароларнинг ҳаётий муаммо ва эҳтиёжларини ҳал этиш, аҳоли билан очиқ, тўғридан-тўғри мулоқотни кучайтириш ҳамда секторлар фаолиятини янада такомиллаштиришга хизмат қилаётир.\nЎзбекистон Республикаси Президентининг Янгиариқ туманидаги Халқ қабулхонаси мудири.


ТАНҚИД | Оҳангарон ҳаёти - Жизнь Ахангарана\nМАТБУОТ. МАЖБУРИЙ ОБУНА. ВИЖДОН…\nИзоҳ Давр ўзгарди. Интернет тобора қизиқарли, жозибали бўлиб бораяпти. Яқинда “Тафаккур” журналида бир муаллиф шундай ёзибди: “Инсон компьютер ёки телефон ойнаси қаршисида бутун олам билан юзлашиб, сўзлашиб ўтирибди, аммо у ёлғиз. Ниҳоятда ёлғиз…” Ҳа, шундай. Ҳазрати инсоннинг ўзи, ўй-хаёллари виртуаллашаяпти…. Батафсил →\nИшласанг ишла, эпласанг эпла, қўлингдан келмаса ерни топшир, бўлмаса тортиб олиб, чет элликларга берамиз. Охирги вақтларда ҳукуматнинг қишлоқ хўжалиги соҳасидаги ислоҳотлари, қарор ва муддаоларида, назаримда, юқоридаги гапга ишора бор. Эсингизда бўлса, шу йилнинг 27 ноябрь куни “Бошоқли дон етиштиришни янада… Батафсил →\n“Ер, ер ости бойликлари, сув, ўсимлик ва ҳайвонот дунёси ҳамда бошқа табиий захиралар умуммиллий бойликдир. Улардан оқилона фойдаланиш зарур ва улар давлат муҳофазасидадир”. (Ўзбекистон Республикаси Конституциясининг 55-моддаси). Фермерларимиз ғаллани ўз вақтида йиғиб олишлари учун барча имкониятларини ишга солиб, агротехник тадбирларни… Батафсил →\n…Юрт яшнаса, яшнайман-да, Юрт ишқи бор жону танда, Завққа тўлиб куйлайман-да, Асил инсонларни кўриб, Азиз меҳмонларни кўриб… (Озодбек Назарбеков қўшиғи, Аҳад Қаюм ё бўлмаса Ботир Эргашев шеъри. Балки бошқаникидир). Ҳа, дўстлар. Ажойиб халқ артистимиз гўзал мисраларда таъкидлаганидай обод юртимиз азиз… Батафсил →\nБузилишми ёки… Шаҳарда дув-дув гап: “Эшитдингми, йўл бўйидаги уйлару бошқа бинолар бузилаётганмиш…” Хўш, ўзи нима гап? Аввало, айнан Оҳангарон тумани ва шаҳри аҳли учун бу гаплар янгилик эмас. Боиси, кейинги икки йилда халқаро автомагистралнинг шаҳар қисмида бу масала долзарб бўлиб… Батафсил →\n“Бандлик” нима билан банд?..\nЯқинда Агросаноат ва иқтисодиёт касб-ҳунар коллежида 3-ҳудудий сектор раҳбари ташаббуси билан бўш иш ўринлари меҳнат ярмаркаси ўтказилди. Унда ўнга яқин корхона ва ташкилотлар иштирок этишди. Жойларда бу каби меҳнат ярмаркаларининг ўтказилаётгани айни муддаодир. Бироқ сўнгги пайтларда бундай тадбирлар ҳеч қандай… Батафсил →\nВақти-вақти билан, мухбирлар тили билан айтганда, “бомба”лар пайдо бўлади. Улар ахборот оламида шу даражада кучли портлаш содир этадики, ҳеч бир инсон таъсирланмай қолмайди. Каттақўрғонлик аёлнинг таҳқирлаб ечинтирилгани ва камига бу видеонинг оммага тарқатилгани, энг алам қиларлиси, бу ишни ҳуқуқни муҳофаза… Батафсил →\nБИЗГА ТУРЛИ ИТТИФОКЛАР КЕРАК\nТаҳририятдан: Ўзбекистон Ёшлар иттифоқи ҳомийлигида қатор ҳамкор ташкилотлар билан биргаликда ўзбек тилида блог юритувчилар ўртасида Блогерлар чемпионати ўтказилди. Қуйида эътиборингизга ҳавола қилинаётган мақола чемпионатда биринчи ўринни қўлга киритди. Xabar.uz ахборот-таҳлилий портали платформасида ўтказилган мазкур чемпионатда камина ҳакам сифатида қатнашдим. Таъкидлаш жоизки,… Батафсил →\nМОДАСИНИНГ ЖАЗАВАСИ ЎТИБ КЕТСИН, ҳар ким умр йўлдошига ёқиб кетсин…\nҚиздир-йигитдир, каттадир-кичикдир, бойдир-камбағалдир, алалхусус, барчада, аввало шарму ҳаё бўлсин… Бу мавзуда жуда кўп баҳслар бўлган, бўлмоқда. Эркаклар аёлларни ўзгариб кетаётганликда, очиқ-сочиқ кийинишда айбласа, аёллар ҳам қараб ўтирмай, “шириндан шакар” сўзлари билан аёлмижоз бўлиб бораётган “эркак”лардан ёзғиради. Хуллас, қуйида эътиборингизга ҳавола… Батафсил →\nёхуд Ҳасан Тоир нима дейди?.. Қорахитой қишлоғида бўлганмисиз? Бормаган бўлсангиз, унда кўп нарсадан бехабар қолибсиз. Дарҳақиқат, ушбу маҳалла сўнгги пайтларда барчанинг диққат марказига, туман миқёсидаги турли оммавий тадбирлар ўтказиладиган масканга айланган, десак муболаға бўлмайди. Дарвоқе, оммавий тадбирлар ҳақида… Бундай тантаналар,… Батафсил →\nСУВ КЕЛАДИ “ҲАМДАМ”ДАН, “ҲАМДАМ”ДАН ҲАМ НАРИДАН\nТабиатнинг бебаҳо неъмати бўлган сув ҳаётимизда алоҳида ўрин эгаллайди. Сувсиз ҳаётни тасаввур этиб ҳам бўлмайди. Ота-боболаримиз азалдан сувни тоза сақлашга, ундан оқилона фойдаланишга эътибор бериб келганлар. Бежиз доно халқимиз “Уммон олдида турсанг ҳам, бир томчи сувни увол қилма” дейишмаган. Сувдан… Батафсил →\nХалқ билан мулоқотнинг самарадорлигини янада ошириш, шунингдек, ҳудудий сектор ишчи гуруҳ раҳбарлари, давлат идоралари, уларнинг мутасадди раҳбарларини халқ билан янада яқинроқ бўлишини таъминлаш мақсадида, туман ҳудудий секторларида белгиланган жадвал асосида сайёр қабуллар ташкил этиш йўлга қўйилди. Яъни, эндиликда сектор ишчи… Батафсил →\n“Тут” МФЙдаги 13-умумтаълим мактаби ўтган асрнинг 30-йилларида қурилган. 2008 йилда мактаб ўрнида 320 ўринга мўлжалланган янги таълим муассасаси барпо этилди. Мактаб стадиони ҳам ўша даврдан буён мавжуд. Мазкур стадионда чақириққача ёшларни тарбиялаш бўйича машқларни ўтказишга мўлжалланган тайёрлаш майдончаси мавжуд. Мактабда… Батафсил →\nУларга осон деб ўйлайсизми?\nИшонч бору… Ҳамиша – тарихнинг ҳамма босқичларида ишонч масаласи ҳокимият тизимида ўта муҳим жиҳат саналган. Эътибор бераяпсизми, миллат йўлбошчиси ўзининг кейинги деярли барча нутқ ва маърузаларида, халқона ва куюнчак сўзларида айнан ишонч ҳақида гапираяпти. Яъни, эндиликда бирон масъул лавозимга тайинланган… Батафсил →\nГўшсойлик болакай Азизжонга битил(ма)ган мактуб\nБиринчи мактуб 2017 йилнинг 9 сентябрида Ўзбекистон Республикасининг Президенти Шавкат Мирзиёев “Мактабгача таълим тизимини тубдан такомиллаштириш чора-тадбирлари тўғрисида”ги қарорга имзо чекди. Сал кейинроқ, ўша йилнинг 30 сентябрида давлатимиз раҳбарининг “Мактабгача таълим тизими бошқарувини тубдан такомиллаштириш чора-тадбирлари тўғрисида”ги фармони эълон қилиниб,… Батафсил →\nМаълумки, келгуси ҳосил тақдири ва фаровонлик шарти бир неча омилларга боғлиқ. Булардан бевосита инсонга тегишлиси фойдаланувчилар кўплашиб, ҳамкорликда, бирикиб, ҳар мавсум арафасида, баҳорги ишлар қизғин тусга кириши олдидан ўтказилиши зарур бўлган ариқ ва зовурларни ўз вақтида турли чиқиндилардан халос этиш,… Батафсил →\nМамлакатимизда аҳоли репродуктив саломатлигини мустаҳкамлаш, соғлом бола туғилиши, жисмоний ва маънавий ривожланган авлодни шакллантириш борасида бир қатор ишлар амалга оширилмоқда. Президентимиз Ш.Мирзиёевнинг 2017 йил 12 декабрдаги катта йиғилишда мамлакатимизда тиббиёт соҳасидаги камчиликларни бартараф этиш борасидаги маърузасини тинглаб, ўйланиб қолдим. Минглаб гўдаклар ўлими қайд этилмоқда, минглаб болажонлар ногирон бўлиб туғилмоқда. Юртбошимизнинг бундай ҳолатларнинг оилалар учун фожиа эканлигини таъкидлаганидан тиббиёт соҳасида ҳам, одамлар онгида ҳам тубдан ўзгартириш кириши керак деб ўйлайман.\nЗап замонлар бўлди- да! Бундан йигирма йиллар олдин кийимингиз йиртилиб қопти дейишса, йиртиқдан уялиб, шарманда бўлишдан чўчир эди одамлар. Йилллар ўтиб, жамият ҳаётидаги юз бераётган ўзгаришлар одамларимизнинг кийим борасидаги қарашларини кескин ўзгартириб юборди. Бугунги ёшлар айнан шундай кийимларни кийишни, шу… Батафсил →


LG ғаройиб дизайндаги смартфон яратди | Mobinfo.uz\nLG ғаройиб дизайндаги смартфон яратди\nАфтидан, LG компанияси ўз смартфонларининг нафақат тузилиши, балки дизайни юзасидан ҳам тажрибалар ўтказиш ниятида. Флагман бўлган Velvet смартфондан сўнг янги LG K92 5G моделини ана шундан қурилмалардан бири дейиш мумкин.\nТелефондаги энг ўзига хос жиҳат – асосий камера модулларининг кўринишидир. Улар худди пуфакларга ўхшаб кетади. Бунинг устига, камералар турли рангларда яратилган. Улкан ёритиш чироғи ҳам телефон дизайнига ўзига хослик бағишлаган.\nҚайд этиш зарурки, ушбу модель американинг Cricket оператори учун эксклюзив тарзда етказиб берилади. Смартфоннинг нархи маълум қилинмаган.\nLG разрабатывает смартфон с дисплеем-динамиком – СМИ\nЗапись опубликована 11.10.2020 автором admin в рубрике Новинки с метками LG K92 5G, LG Velvet, Малика.\n← Телеграм асосчиси соғлик борисида ўзи амал қиладиган етти қоидани очиқлади Google Chrome’нинг мобиль версиясида фойдали функция пайдо бўлди →


12 апр 11:13\nТеглар : Эрон ПахтакорОЧЛ-2021\n"Шерлар" Осиё клублари мусобақаларида Эрон жамоалари билан 21 марта тўқнаш келишган.\n"Трактор" билан "Пахтакор" иккинчи бор тўқнаш келади. Ҳозирга қадар Эроннинг жами 8 клубига қарши клублар мусобақаларида тўқнаш келинган. 2016 йил "Трактор" билан беллашувларда жамоалар ўз майдонида зафар қучган. Табризда 2:0, Тошкентда 1:0 натижаси қайд этилган. "Пахтакор"дан гол Игорь Сергеев ҳисобига ёзилган.\nЭронликларга қарши беллашувларда "Шерлар" ижобий натижалар қайд этиб келади. Жами 21 беллашувнинг 14тасида "Пахтакор" зафар қучган. Икки ўйинда дуранг қайд этилиб, рақиблар 5 бор ғалаба қозонган. Рақиб дарвозасига 30 тўп киритилиб, 19 гол ўтказиб юборилган. Тошкентда 10 учрашувнинг барчасида "Шерлар" устун келишган. Рақиблар дарвозаларига 18 гол урилиб, 4 тўп ўтказиб юборилган.\nИстиқлол - 2:1, 2:4, 2:1\nПерсеполис - 1:0, 1:1, 1:0, 0:2\nШаҳр Ходро - 3:0, 1:0\n12 апр 12:23:26\nЙиглашши бошлела «халол, маданятли, имонли» инсонлар\nШармандаларча кайтади худохохласа...бузокни югургани сомонхонагача\n12 апр 12:02:34\nSeni Paxtakoringa it zormi\n12 апр 11:54:33\nEron klubiga omad\n12 апр 11:30:55\n12 апр 12:28:52\nHudo hohlasa bu xarom yutuqlarina bilan u yoqlada enalarinani korib kelasila omin\n12 апр 16:56:52\nSolikxan фойдаланувчининг фикрига жавоб бериш\nСени жамонга ИТ зор.\n12 апр 12:28:46\nСансираме ез тупрганма каманденгаям мухлисларингаям\n12 апр 14:12:58\n12 апр 13:42:39\nАссалом аллайкум пахтокорим мухлислари, негатив фикрларга ахамият берманглар ва жавоб хам кайтарманглар фойдаси йук. Бахиллик хам бир ирсий касалик насилдан насилга утади. Бахл одам хеч качон тузалмайди, узи хохламаса хам бахллик килаверади инсон конини узгартириб булмайди. Хаммага омад.\n12 апр 11:25:50\n12 апр 11:24:53\n"Пахтакор" барча ўйинларда омад ва кейинги босқичга чиқишингни тилаймиз!!! Кейинги босқич ўйинларини Тошкентга олиб келинглар, йигитлар! Барчангизга ҳуш кайфият, соғлик-саломатлик ва ғалабалар ҳамроҳ бўлсин!\n12 апр 11:16:53\nФиналда ПАХТАКОР уйнашини талаб коламиз. Нассиб булса чемпион булсин Иншооллох\n12 апр 13:55:06\n..га кир латтакор группаданам чикомайсан\n12 апр 13:45:36\nПахтакор омад бўлсин сенга ёр !!!\n12 апр 11:16:14


Тожикистон тоғларида Россия ҳарбийлари жангарилар карвонини йўқ қилди\n16:41 20.04.2016 (Янгиланган 16:56 20.04.2016) Ҳавола олиш\nҲисор тоғларида Тожикистон ва Россия террорчиларга қарши ўқув-машғулотлар ўтказилмоқда.\nТОШКЕНТ, 20 апр — Sputnik. Россия Марказий Ҳарбий округ матбуот хизмати хабарига кўра, ушбу ўқув машғулотларида разведкачилар "Стрелец" номли замонавий нишонга олиш, бошқариш ва алоқа тизимларидан фойдаланишган.\n“Нишон аниқланган ва унга зарба берилган вақт ораси уч ярим минутдан ошмади. Миномётчилар “карвонни” тўхтатиб ноқонуний юк ташиёган автомобилларга ҳам зарба беришди. Жиноятчилар гуруҳи йўқ қилинганини махсус қўшлар разведка гуруҳлари текшириб, тасдиқлашди.\nРоссия ва Тожикистоннинг биргаликда ўтказаётган “Қидирув – 2016” ўқув машғулотлари Тожикистон тоғларида 18-22 апрел кунлари ўтказилмоқда.\nОхирги янгиланиш: 20:02 17.07.2018\nОхирги янгиланиш: 15:04 17.07.2018\nРоссия президенти Владимир Путин Хельсинкида матбуот анжуманида АҚШ президенти Доналд Трампга 2018 – жаҳон чемпионати рамзи туширилган футбол тўпини совға қилди.\nОхирги янгиланиш: 12:29 16.07.2018\nИнтернетда мусиқий видеоролик фаол равишда оммалашмоқда, муштарийлар уни FIFA Россия 2018 норасмий мадҳияси деб номлашди.\nОхирги янгиланиш: 17:59 13.07.2018\nРоссия ва АҚШ етакчиларининг музокалари Финляндия пойтахтида бўлиб ўтади. Улар икки томонлама муносабатларни ривожлантириш масалаларини муҳокама қилишни режалаштиришган.


Индонезия ОТМлaри билaн самарқандлик ўқитувчилaр мaлaкaсини оширишдa ҳaмкорлик қилинaди - zarnews.uz\nИндонезиянинг мамлакатимиздаги Фавқулодда ва мухтор элчиси Сунарио Картадинатанинг Самарқанд вилояти халқ таълими ходимларини қайта тайёрлаш ва уларнинг малакасини ошириш ҳудудий марказига ташриф буюриши натижасида мана шундай келишувга эришилди.\nХалқ таълими вазирлиги томонидан юртимизда таълим сифати ва самарадорлигини мустаҳкамлашда энг муҳим вазифалардан бири бўлган кадрлар салоҳиятини ошириш йўналишида хорижнинг илғор институтлари билан қатор келишувларга эришилмоқда. Индонезиянинг мамлакатимиздаги Фавқулодда ва мухтор элчисининг ташрифи ҳам ушбу йўналишда муҳим аҳамиятга эга бўлди.\nМарказда Сунарио Картадината ҳамда ўқитувчилар ўртасида жонли мулоқот ташкил этилди. Таълим-тарбия жараёнларидаги муаммолар, кадрлар салоҳиятини оширишдаги вазифалар, бу борадаги таклиф ва мулоҳазалар илгари сурилди. Элчи жаноблари Индонезиядаги таълим турлари, ўқитувчиларнинг малакасини ошириш ва қайта тайёрлаш курсларини ташкил этиш босқичлари ҳамда педагогларнинг касбий компетентлигини ошириш йўналишлари бўйича тингловчиларга маълумот берди. Ушбу тажрибаларнинг афзалликлари ҳақида тўхталиб ўтди. Ҳудудий марказ тингловчилари ўзларини қизиқтирган саволларига жавоб олишди.\nЎзаро мулоқотлар жараёнида тегишли вазирлик ва идоралар билан келишган ҳолда самарқандлик педагоглар малакасини ошириш ва кадрлар салоҳиятини яхшилаш бўйича Индонезиянинг нуфузли олий таълим муассасалари билан ҳамкорлик қилинадиган бўлди.\nУчрашув доирасида икки миллат маданиятини номоён этувчи рақс ва куй-қўшиқлар ижро этилди.\nСамарқанд вилояти ХТХҚТУМО ҳудудий маркази матбуот хизмати.\nТеглар: Индонезия ОТМ


1 (EN): Йўқ бўлиб кетаётган, мозаик тарқалган, реликт эндемик тур.\nҚадимги воҳалар, эски пахса иморат ва харобалар, ариқ бўйлари. Табиий биотопларда йўқ бўлиб кетган.\n1970-йилларгача кўп бўлган. Ҳозирда сони қисқариб бормоқда.\nМарт-октябрь ойларида тунлари фаол ҳаёт кечиради. Кундузи лой сувоқли эски уйлар деворларининг ёриқ ва коваклари, турли ахлат қолдиқлари, эски чириган ёғоч ходалар тагига, ариқ бўйларидаги ҳашаротлар ва кемирувчиларнинг инига беркинади, ўша ерда қишлайди ҳам. Апрель-май ойида жуфтлашади. Июнь-августда бир-икки марта 1-2 тадан тухум қўяди. Август ойида болалари тухумдан чиқади ва ҳаётининг иккинчи йилида жинсий вояга етади. Майда ҳашаротлар ва ўргимчаксимонлар билан озиқланади.\nЭски пахса иморатларни таъмирлаш, суғориш тармоқларини янгилаш ва бошқалар.\nХусусий террариумчилар орасида ушбу тур муваффақиятли парваришланганлиги ва кўпайтирилганлиги ҳақида маълумотлар бор.\nКўздан яширинадиган ва тунги ҳаёт кечирадиган майда жониворлар сонини мувофиқ баҳолаш усулларини ишлаб чиқиш, умумий сонини ҳисобга олиш ва локал популяциялари устидан узоқ муддатли мониторингни ташкил қилиш лозим. Шунингдек, Фарғона водийси ҳудудида микроқўриқхоналар тармоғини ташкил этиш, ушбу турни тутқунликда кўпайтириш услубиятини ишлаб чиқиш ҳамда ҳайвонот боғлари ва парваришхоналарда барқарор кўпайтириш гуруҳларини ташкил қилиш зарур.


Россия ва Туркия можароси сири 4 йилда фош бўлди | Qalampir.uz\nРоссия ва Туркия можароси сири 4 йилда фош бўлди\nОлам\t06 Январь 14:07 13738\n2015 йилнинг 24 ноябрь куни Россиянинг Су-24 ҳарбий самолёти Туркия ҳарбий кучлари томонидан уриб туширилган эди. Ушбу воқеа икки мамлакат ўртасидаги ўзаро алоқаларнинг бузилишига, турли санкциялар эълон қилинишига сабаб бўлди. Орадан ярим йилга яқин вақт ўтиб, Эрдўған ва Путин узур-маъзур айтиб, келишдилар.\nОрадан 4 йилдан кўпроқ вақт ўтиб, икки мамлакат ўртасида нифоқ солган ва икки ҳарбийнинг ўлимига сабаб бўлган Су-24 самолёти Фатҳуллоҳ Гулен раҳбарлигидаги ФЕТО террорчилик гуруҳи раҳнамолигида уриб туширилгани маълум бўлди. Бу ҳақда турк нашрлари бонг урмоқда.\nАввалроқ, ФЕТО аъзолари ўз махфий ҳаракатларини ByLock мессенжери орқали сценарийлаштириб борганлари аниқлангани ҳақида хабар берган эдик. Россиянинг Су-24 самолётини уриб туширишга оид топшириқ ҳам айнан шу мессенжер орқали берилгани қайд этилмоқда.\nЎша вақтларда самолётнинг уриб туширилишига оид қарор турк ҳарбийлари томонидан берилгани айтилганди. Бироқ, расмий Анқара буни тан олгани йўқ. Вазият эса тўрт йил ўтиб маълум бўлди. Шу куни самолётнинг тўғридан-тўғри уриб тушурилиши юзасидан командани Генерал Гўкҳан Шаҳин берган.\nАнқара расмийларининг ўша вақтлардаги баёнотида, Россиянинг учар объекти Туркия осмонларида пайдо бўлган чоғда, учувчиларга 5 дақиқа ичида 10 та огоҳлантирувчи хабарлар етказилгани айтилган. Шундан кейин уларга нисбатан қарши чоралар қўлланилган. Россия Мудофаа расмийлари эса ўз учувчиларининг ҳеч қандай огоҳлантирувчи чақириқларни қабул қилмаганини айтганди.\nФЕТО Туркия-Россия Су-24\n18 Сентябрь 18:04 43794\n18 Сентябрь 20:50 40103\n18 Сентябрь 08:06 39575\n18 Сентябрь 15:05 33737\n18 Сентябрь 23:26 28997